title: Oscar Ustari

text: Ustari on pelannut useita otteluita myös Argentiinan juniorimaajoukkueissa. Hän pelasi ykkösmaalivahtina Argentiinan voittaessa alle 17-vuotiaiden maailmanmestaruuspronssin vuonna 2003 ja nuorten maailmanmestaruuden vuonna 2005. Elokuussa 2008 Ustari kuului kultaa voittaneeseen Argentiinan joukkueeseen Pekingin olympialaisissa. Hänen turnauksensa katkesi kuitenkin jo puolivälierävaiheessa Alankomaita vastaan pelatussa ottelussa tapahtuneeseen loukkaantumiseen, jonka odotetaan pitävän hänet sivussa pelikentiltä kahdeksan kuukauden ajan. Hän loukkasi vasemman polvensa nivelsiteet vaarattoman näköisessä tilanteessa nappulakengän tarttuessa nurmeen kiinni.


title: Chrysler Aspen

text: Chrysler Aspen oli DaimlerChryslerin valmistama täysikokoinen SUV. Auto esiteltiin mallivuodelle 2007. Ensiesittely tapahtui Detroitissa tammikuussa 2006. Mallin valmistus loppui 2009 syksyllä.


title: Chrysler Aspen

text: Auton tuotanto aloitettiin elokuussa Newarkin tuotantolaitoksessa, Delawaressa. Autoa valmistetaan samalla tuotantolinjalla kuin Dodge Durangoa. Aspenin myötä tehdas siirtyi Chrysler Groupin ns. Flexible Manufacturing Strategyn (FMS) noudattamiseen, jonka myötä on tarkoitus valmistaa autoja laadukkaammin, nopeammin ja alhaisemmin kustannuksin.


title: Chrysler Aspen

text: Aspen on hiihtokeskus USA:ssa.


title: Chrysler Aspen

text: Nelivetoisen Aspenin moottorivaihtoehtoina on 4,7-litrainen Chryslerin valmistama Powertech-moottori ja 5,7-litrainen HEMI.


title: Women in Uniform

text: Women in Uniform oli Iron Maidenin kolmas singlejulkaisu ja viimeinen, jolla soitti kitaristi Dennis Stratton. Se julkaistiin 17. lokakuuta 1980, mutta kappaletta ei ole Pohjois-Amerikassa julkaistu ainoankaan albumin yhteydessä. Kappale on lainattu australialaisyhtye Skyhooksilta, joka levytti sen vuonna 1978.


title: Women in Uniform

text: "Women in Uniform" oli kuitenkin kahdeksas raita harvinaisessa "Killers"-albumin 11 raitaa sisältävässä painoksessa, joka oli jonkin aikaa saatavilla Britanniassa ja Australiassa. "Killers"-albumin vuoden 1995 uudelleenjulkaisussa kappale oli erillisellä bonus-CD:llä.


title: Women in Uniform

text: Singlen kannessa esiintyy Margaret Thatcher sotilaspuvussa kädessään Sterling-konepistooli, Thatcher on valmistautunut kostamaan Eddielle. Tämän kuvituksen tarkoituksena oli lepyttää niitä ihmisiä, jotka loukkaantuivat yhtyeen edellisen singlen, "Sanctuaryn" kannesta, jossa Eddie oli murhannut Thatcherin.


title: Chrysler Crossfire

text: Chrysler Crossfire on Chryslerin vuosina 2003–2008 valmistama takavetoinen 2-paikkainen urheiluautomalli. Crossfiren konseptimalli esiteltiin tammikuussa 2001 järjestetyssä Detroitin autonäyttelyssä ja ensimmäinen tuotantomalli valmistui 3. helmikuuta 2003, ollen poikkeuksellisesti vuosimallia 2004, koska normaalisti Amerikkalaisten autojen vuosimalli perinteisesti vaihtuu elokuun lopussa . Roadster-malli esiteltiin Geneven autonäyttelyssä keväällä 2004. Crossfiren valmistus loppui 17 joulukuuta 2007, kyseisen auton ollessa viimeinen vuosimallin 2008 auto.


title: Chrysler Crossfire

text: Teknisesti auto on hyvin pitkälti samanlainen kuin ensimmäisen sukupolven Mercedes-Benz SLK R170. Muun muassa sisusta, voimansiirto, alusta ja moottori ovat periaatteessa suoraan Mercedes-Benzistä. Crossfiren valmistus tapahtui Saksassa, Karmannin tehtaalla.


title: Chrysler Crossfire

text: Crossfiressä on eteen pitkittäin asennettu Mercedes-Benzin 3,2-litrainen V6-moottori, joka kehittää 215 hevosvoimaa (168 kW) ja 320 Nm vääntöä. Moottorissa käytetään kolmiventtiilitekniikkaa.Vakiovarustukseen kuuluu 6-vaihteinen manuaalivaihteisto, mutta vaihtoehtona on myös 5-vaihteinen automaatti. Ajamiseen liittyviä varusteita ovat muun muassa ABS-jarrut, elektroninen jarruvoiman jako, hätäjarrutustehostin sekä luistonesto- ja ajonvakautusjärjestelmä.


title: Chrysler Crossfire

text: Edessä on 18-tuumaiset ja takana 19-tuumaiset vanteet. Renkaat ovat vastaavasti edessä 18" P225/40 ZR ja takana 19" P255/35 ZR. Takaikkunan alle on integroitu spoileri, joka nousee esiin automaattisesti kun ajonopeus ylittää 104 km/h (60 mph) ja vastaavasti laskeutuu alas kun nopeus putoaa alle 64 km/h (40 mph). Spoilerin voi myös alle 104 km/h nopeuksissa nostaa tai laskea manuaalisesti itse halutessaan.


title: Chrysler Crossfire

text:
Edessä jousitus on toteutettu erillisjousituksella, jossa on kaksi päällekkäistä tukivartta. Takajousitus on viidellä tukivarrella varustettu monivarsituenta. Edessä ja takana on levyjarrut, takana tosin ilman jäähdytystä. Jarrulevyjen koot ovat edessä 300x28 mm ja takana 278x29 mm
Suomessa Crossfiren vakiovarustukseen kuuluvat muun muassa Infinity-audiojärjestelmä 240W:n vahvistimella, aktiivinen takaspoileri, etusumuvalot, etu- ja sivuturvatyynyt, integroitu antenni takalasissa, kauko-ohjattu keskuslukitus, nahkaverhoilu ja istuinlämmitys, puoliautomaattinen ilmastointilaite raitisilmasuodattimella, sähköiset ikkunannostimet edessä, sähkötoimiset etuistuimet, sähkötoimiset ja lämmitettävät sivupeilit, tuplapakoputkisto, vakionopeudensäädin ja varashälytin tasontunnistimella.


title: Chrysler Crossfire

text: SRT-6 on mallivuodelle 2005 esitelty perusmallia suorituskykyisempi erikoismalli. Auton mekaanisesti ahdetusta moottorista irtoaa 335 hv (246 kW) ja 420 Nm. Normaalimallin aktiivisesta takaspoilerista poiketen SRT-6:ssa on kiinteä spoileri.


title: Chrysler Crossfire

text: Mallinimen SRT tulee sanoista "Street and Racing Technology". Sen takana on vuonna 2002 Detroitin autonäyttelyssä perustettu SRT-organisaatio.


title: Dodge Dynasty

text: Dodge Dynasty on etuvetoinen keskikokoinen sedan, joka julkaistiin vuonna 1987 mallivuodeksi 1988. Auton sisarmalli on Chrysler New Yorker, molemmat mallit rakennettiin Chryslerin C-pohjalevylle. Autoa myytiin Kanadassa nimellä Chrysler Dynasty.


title: Dodge Dynasty

text: Kaikki Dynastyt on valmistettu Belvideressä, Illinoisissa. Tuotannon loppuessa vuonna 1993 tehdas uudistettiin valmistamaan Dodge Neoneita.


title: Dodge Dynasty

text: 3.3 litrainen V6 moottori on saatavana ainoastaan Chryslerin elektronisesti ohjatun nelivaihteisen automaattivaihteiston, A604 kanssa.


title: Dodge Intrepid

text: Dodge Intrepid on suuri neliovinen sedan. Se on mekaanisesti yhtäläinen seuraavien sedan-mallien kanssa: Chrysler Concorde, Chrysler LHS, Chrysler New Yorker ja Eagle Vision. Autoa myytiin Kanadassa nimellä Chrysler Intrepid. Intrepidin korvasi Dodge Charger


title: Metal Gear Solid: Special Missions

text: Metal Gear Solid: Special Missions on "Metal Gear Solid" -pelin lisäosa, joka sisältää Solid Snaken läpikäymiä Virtual Realition -harjoitustehtäviä. Kuten "Virtual Realition" vihjaa, harjoitukset suoritetaan virtuaalisessa keinotodellisuudessa.


title: Metal Gear Solid: Special Missions

text: Special Missions sisältää neljä eri osiota:


title: Chrysler New Yorker

text: Chrysler New Yorker on Chryslerin täysikokoinen edustusluokan auto, jota valmistettiin vuosina 1936–1996. New Yorkerin korvasi Chryslerin mallistossa Chrysler 300M.


title: Chrysler New Yorker

text: V6-moottori edessä pitkittäin.


title: Snellin laki

text: Snellin laki (myös Snelliuksen laki) eli taittumislaki kuvaa valon taittumista kahden aineen rajapinnalla. Laki on nimetty yhden keksijänsä Willebrord Snelliuksen mukaan.


title: Snellin laki

text: Matemaattisesti taittumislaki voidaan esittää


title: Snellin laki

text: missä


title: Snellin laki

text: Taittumislakia voi käyttää kummin päin vain. Valo voi tulla myös aineesta B aineeseen A, jolloin valo siis kulkee täsmälleen samaa reittiä mutta vain eri suuntaan. Taitesuhteille pätee formula_5.


title: Snellin laki

text: Tietyillä tulokulman arvoilla voi tapahtua kokonaisheijastus, kun valo tulee optisesti tiheämmästä aineesta optisesti harvempaan (eli taitekulma on suurempi kuin tulokulma). "Kokonaisheijastuksen rajakulma" saavutetaan, kun taitekulma lähestyy 90 astetta. Tällöin sini taitekulmasta on tasan yksi ja rajakulma voidaan laskea lausekkeesta


title: Snellin laki

text: Mittaamalla kokonaisheijastuksen rajakulma voidaan siis selvittää taitesuhde formula_7. Eri taajuuksiselle valolle pinnan taitesuhde on eri, joten esimerkiksi näkyvän valon alueella kokonaisheijastus voi tapahtua lasista ilmaan mennessä, mutta röntgenalueella kokonaisheijastus voikin tapahtua vain ilmasta lasiin mennessä.


title: Chrysler Pacifica

text: Chrysler Pacifica on DaimlerChryslerin keskikokoinen crossover-SUV joka käyttää samaa pohjalevyä Chryslerin tila-autojen kanssa. Malli esiteltiin vuonna 2004 ja se on tehty Chrysler Citadel -konseptiauton pohjalta. Chryslerin mukaan Pacifica on "Sports Tourer". Malli valmistetaan Kanadan Ontariossa, Windsorissa Chrysler Town & Countryn ja Dodge Grand Caravanin kanssa. Auton on suunnitellut Freeman Thomas.


title: Chrysler Pacifica

text: Vuonna 2006 markkinoille tuli Limited-malli ilman nelivetoa.


title: Chrysler Pacifica

text: Vuonna 2007 uudeksi moottorivaihtoehdoksi tuli Chryslerin 4,0-litrainen V6, samalla auto sai kevyen kasvojenkohotuksen, jossa tuli muun muassa uudet etuvalot.


title: Chrysler Pacifica

text: Mallin valmistus loppui vuonna 2008.


title: Chrysler Pacifica

text: Vaihteistona on nelivaihteinen tai kuusivaihteinen automaatti.


title: Lasse Laukkanen

text: Lasse Laukkanen (s. 8. toukokuuta 1956 Haapajärvi) on suomalainen jääkiekkohuoltaja. Hänet valittiin Suomen Jääkiekkoleijonaksi numerolla 169.


title: Lasse Laukkanen

text: Laukkanen on toiminut SM-liiga-joukkue Ilveksen huoltajana vuodesta 1970 lähtien. 18-vuotiaiden maajoukkueen huoltajana hän oli vuosina 1979–1980 ja olympiajoukkueessa 1988–1992 ja 1995–1997. SM-liigan huoltajien yhdistyksen puheenjohtaja Laukkanen on ollut yhdistyksen perustamisesta lähtien vuodesta 1995.


title: Peshmerga

text: Peshmerga (kurdiksi: "pêşmerge" sanoista "pêş" ennen, edessä, "merg" kuolema, "e" on ”ne jotka ovat kasvotusten kuoleman kanssa”) on kurdien käyttämä nimitys kurditaistelijoista. Peshmergaa edelsi löyhästi järjestäytyneet rajavartijoina toimineet heimosoturit 1800-luvun lopulla, mutta varsinaisesti peshmerga perustettiin Osmanien valtakunnan hajoamisen ja ensimmäisen maailmansodan päättymisen jälkeen. Nykyisin peshmergaan kuuluu arviolta 100 000–150 000 jäsentä ja peshmerga toimii Irakin Kurdistanin alueellisena puolustusvoimana.


title: Peshmerga

text: Kurdien asuttama alue eli Kurdistan oli aluksi tärkeä strateginen puskurivyöhyke Osmanien valtakunnan ja Persian eli nykyisen Iranin välillä. Ensimmäisen maailmansodan jälkeen alueelle muodostettiin useita valtioita, kuten Turkki, Irak ja Syyria, ja kurdit alkoivat ajaa omaa itsenäistä kurdivaltiotaan. 1970-luvulla Irakin kurdit olivat jakautuneet kahteen keskenään kilpailevaan ryhmittymään, mutta heidän rivinsä yhdisti Irakin–Iranin sota 1980-luvun puolella. Tuolloin kurdit, joista suuri osa oli loikkareita Irakin armeijasta, alkoivat taistella Saddam Husseinin hallintoa vastaan vallatakseen alueita Irakin Kurdistanista. Saddam vastasi kurdien toimiin Al-Anfal-kampanjalla, jonka ehkä tunnetuimmaksi tullut osa oli Halabjan joukkomurha, jossa Irakin ilmavoimat surmasi arviolta 5 000 henkilöä myrkkykaasulla. Al-Anfal-kampanjan myötä tuhannet kurdit kuolivat ja noin miljoona pakeni kodeistaan. Hävityksen takia kurdit luopuivat lopulta taistelusta Saddamia vastaan.


title: Peshmerga

text: 1990-luvulla kurdien sisäiset poliittiset jännitteet puhkesivat sodaksi kahden pääasiallisen kurdiryhmittymän eli Massoud Barzanin johtaman Kurdistanin demokraattisen puolueen (KDP) ja Jalal Talabanin johtaman Kurdistanin isänmaallisen liiton (PUK) kannattajien välillä. Samaan aikaan peshmerga otti yhteen jälleen myös Saddam Husseinin kanssa ensin Persianlahden sodan ja Irakin sodan myötä. Tänä aikana peshmergaan alettiin ottaa myös naispuolisia taistelijoita.


title: Peshmerga

text: Vuoden 2014 puolella ääri-islamilainen Isis-järjestö otti haltuunsa suuria alueita Pohjois-Irakissa, mukaan lukien alueen suurimman kaupungin Mosulin. Irakin armeijan vetäytyessä Isisin taistelijoiden tieltä peshmerga otti haltuunsa alueita varsinaisen Irakin Kurdistanin ulkopuolella. Näihin alueisiin kuului esimerkiksi Kirkuk, joka on ollut pitkään kurdien ja arabien aluekiistojen lähde. Sittemmin peshmergan jäsenet ovat taistelleet Isisiä vastaan Irakissa ja heitä on osallistunut myös taisteluihin Syyrian kurdijoukkojen eli YPG:n puolella esimerkiksi Kobanen taistelun aikana.


title: Peshmerga

text: Peshmerga jakautuu kahteen erilliseen yksikköön, joukko 70 ja joukko 80. Jako muodostuu joukkojen sidonnaisuuksista KDP:hen ja PUK:hon. Nämä joukot vastaavat yhdessä alueellisista puolustusjoukoista, jotka toimivat virallisesti Kurdistanin aluehallinnon alaisuudessa.


title: Peshmerga

text: Suurin osa peshmergan käyttämästä sotilaskalustosta on peräisin Neuvostoliiton ajoilta. Uudempien asejärjestelmien hankkiminen on ollut hankalaa, sillä Peshmerga tarvitsee tällaisiin hankintoihin luvan Irakin hallinnolta, joka taas ei ole halunnut aseistaa oman kontrollinsa ulkopuolisia joukkoja. Kun taistelut Isis-järjestöä vastaan puhkesivat Yhdysvallat ja Ranska, sekä myöhemmin Saksa toimittivat peshmergalle aseita Isisin vastaisia taisteluja varten. Ulkomaat ovat myös kouluttaneet peshmergan sotilaita ja osana tätä myös Suomi lähetti Irakin Kurdistaniin 50 sotilaan vahvuisen joukon toukokuussa 2015.


title: Plymouth Prowler

text: Plymouth Prowler on retrotyylinen urheiluauto, jota valmistettiin Shadysidessä, Ohiossa. Auto muistuttaa 30-luvun hotrodeja, mutta sen voimansiirto oli peräisin Chryslerin LH-autoista. Moottori on 253 hevosvoimainen 3,5 l V6, joka on auton erikoisen muotoisessa keulassa, auto on nimittäin ylhäältä katsottuna lähes kolmion muotoinen. Vaihteistona on 4-vaihteinen automaatti. Viimeiset autot myytiin vuonna 2002 Chrysler-merkillä.


title: Plymouth Prowler

text: Osa Prowlerin korista on tehty alumiinista, etulokasuojat ovat irrallaan korista renkaiden päällä. Prowler suunniteltiin, kun Chryslerin insinööreille annettiin vapaat kädet suunnitella mitä tahansa, mikä kuvaisi sanoja "hot rod" ja "sportster".


title: Plymouth Prowler

text: Auton tullessa myyntiin siitä tehtiin pienoismalli ametistista. Pienoismallissa oli jalokiviä 9.600 karaatin edestä, sekä jonkin verran valkokultaa.


title: Arvi Tuomi

text: Leo Robert Arvid Tuomi (vuoteen 1906 Bergström, 13. maaliskuuta 1893 Helsinki – 13. tammikuuta 1951 Helsinki) oli suomalainen näyttelijä ja teatterinjohtaja. Hänen ensimmäinen elokuvatyönsä "Juhla meren rannalla" on vuodelta 1929. Aktiivinen elokuvaura ajoittuu vuosiin 1939–1950, jolloin hän oli lähinnä sivuosissa lähes 50:ssä elokuvassa. Tuomen suurin rooli oli toinen miespääosa Nyrki Tapiovaaran komediassa "Kaksi Vihtoria" vuonna 1939. Elokuvassa "Linnaisten vihreä kamari" hänet nähdään hovimestari Holmingina. Aleksis Kiven elämästä kertovassa elokuvassa "”Minä elän”" hän näyttelee Zacharias Topeliusta, samoin kuin pari vuotta aiemmin tehdyssä fiktiivisessä Fredrik Pacius-elämäkertaelokuvassa "Ballaadi". Vuonna 1941 Tuomi oli toisena ohjaajana elokuvassa "Viimeinen vieras".


title: Arvi Tuomi

text: Arvi Tuomi toimi Porin Työväen Teatterin johtajana 1924–1925 sekä Viipurin Työväen Teatterin johtajana 1926–1938. Hänen aviopuolisonsa oli näyttelijä Santa Tuomi. Sekä Arvi että Santa Tuomi nähdään vuonna 1943 valmistuneessa elokuvassa "Miehen kunnia". Muista Tuomen elokuvista mainittakoon "Rikas tyttö" (1939), "Valkoiset ruusut" (1943), "Neiti Tuittupää" (1943), "Pikajuna pohjoiseen" ja "Amor hoi!" (1950).


title: Arvi Tuomi

text: Arvi ja Santa Tuomen poika Rauli Tuomi ja tytär Liisa Tuomi olivat myös näyttelijöitä. Arvi Tuomen veli oli näyttelijä Valter Tuomi ja sisar Emmi Jurkka.


title: Prowl

text: Prowl on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1984 "The Transformers" -animaatiosarjassa. Prowl on hiljainen ja erittäin lojaali, mutta eniten hänestä löytyy kuitenkin kärsivällisyyttä. Prowl suorittaa jokaisen tehtävänsä alusta loppuun asti huolellisesti. Hän on Maassa olevista Autoboteista korkea-arvoisimpia.


title: Prowl

text:
Prowl toimii Optimuksen oikeana kätenä, yhdessä Jazzin kanssa.
Elokuvassa Prowl on alussa mukana äänettömässä sivuroolissa. Decepticonien hyökätessä Autobottien sukkulaan, Decepticon Scavenger ampuu Prowlia suoraan kaulaan, tappaen tämän.


title: Prowl

text: Japanilaisessa -animaatiosarjassa Prowlin ruumiista rakennetaan nimetön vakoiluun soveltuva Decepticon, joka muuntautuu astianpesukoneeksi.


title: Prowl

text: Sarjassa Prowl on yksi kolmesta urheiluautoveljeksestä. Toiset kaksi ovat X-Brawn ja Side Burn.


title: Prowl

text: Prowl muuntautuu sarjassa urheiluautoksi. Japanilaisessa versiossa Super Link hänen nimensä oli Red Alert.


title: Prowl

text: Prowl oli yksi autoboteista, joka lähti vuosia sitten Cybertronista Rodimus Primen komennossa, kierrellen pitkin avaruutta. Osa Rodimuksen seuraajista kuitenkin asettuivat eri planeetoille, jossa niistä tuli Omniconeja. Prowl jäi kuitenkin yhdessä Landminen kanssa Rodimuksen seuraksi, jotka myöhemmin kohtasivat Alpha Q:n. He saivat selville tämän suunnitelman käyttää Energonin voimaa rakentaakseen Unicronin uudelleen. Kolmikko lupautui Alpha Q:n suunnitelmalle ja palasivat Maahan, jossa he törmäsivät Optimus Primeen ja hänen autobotteihinsa. Optimuksen kuullessa suunnitelman hän onnistui puhumaan järkeä Prowlille ja kumppaneille. Rodimus päätti asettaa kolmihenkisen joukkonsa Optimuksen komennon alle estääkseen Alpha Q:n aikeet.


title: Prowl

text: Alpha Q onnistui kuitenkin suunnitelmassaan luomaan Unicronin avulla tuhotut maailman uudestaan, mutta joutui pian puolustamaan niitä Decepticoneilta ja myös Unicronilta itseltään. He onnistuivat tuhoamaan Unicronin, mutta se sai vallattua Megatronin mielen ja muunsi sen Galvatroniksi. Kaikki Autobotit Prowl mukaan lukien päättivät luoda massiivisen yhdistelmän kipinöistään siirtääkseen energian Optimus Primeen, joka taisteli Galvatronia vastaan, joka tuhosi itsensä päästääkseen Unicronin hallinasta.


title: Prowl

text: Prowl on kyberninja, joka kuuluu Optimus Primen johtamaan ryhmään. Hän kiintyi kovasti Maan luontoon ja eläinten käyttäytymiseen. Jaksossa ""Starscreamia jahtaamassa"" hänellä oli väliakaisesti käytössä myös eräänlainen samuraihaarniska, mutta luopui sen käytöstä huomattuaan, että käyttäessään sitä hän aiheutti ympärillään vahinkoa tahtomattaan. Prowl otti sen kuitenkin takaisin käyttöönsä jaksossa ""Five Servos of Doom"" ja tällä kertaa pysyvästi mukana kypärä, joka kuului hänen edesmenneelle mestarilleen, Yoketronille.


title: Prowl

text: Prowl muuntautuu poliisimoottoripyöräksi ja käyttää aseenaan heittotähtiä.


title: Prowl

text:
Sarjakuvassa Prowl on alusta asti mukana. Hän kuuluu Optimus Primen lähimpiin miehiin.
Myöhemmin Decepticon Starscreamin saatua valtavat voimat, Prowl joutui kymmenien muiden Autobotien ja Decepticonien kanssa deaktivoiduksi ja oli poissa kuvioista hyvin pitkään. Sarjakuvan lopussa Grimlock onnistui herättämään hänet ja useat muut deaktivoidut Autobotit henkiin, juuri Unicronin hyökätessä Cybertronille. Optimus Primen kuoltua hän ja Grimlock ottivat yhdessä muutaman Decepticonin kanssa Transformerien johtajuuden.
Britten Transformers -sarjakuvassa Prowl toimii väliaikaisen Maan Autobot-johtajan, Grimlockin apukomentajana.


title: Prowl

text: Sarjakuvassa The War Within Prowl on yksi Autobottien korkea-arvoisista sotureista ja toimii suoraan Optimus Primen alaisena. Primen ja Megatronin kadottua avaruussillalla hänestä tuli yksi Autobottien johtajista ja myös liittoutui Decepticon Shockwaven johtamien Decepticonien kanssa, pelastaakseen Fallenin sieppaamat Transformerit ja pysäyttääkseen Fallenin suunnitelmat.


title: Prowl

text: Sarjakuvan kolmannessa osassa Prowl toimii Grimlockin ja Ultra Magnuksen johtamien sotilaiden ryhmänjohtajana. Prowl pysäytti johtamillaan joukoilla, yhdessä Soundwaven johtamien joukkojen kanssa Decepticon Motormasterin johtaman hyökkäysryhmän ja vangitsi kaikki hyökkäykseen osallistuneet Decepticonit.


title: Chiyo-Kenchōguchin metroasema

text: Chiyo-Kenchōguchin metroasema () on Fukuokan kaupungin Hakata-kun suuralueella sijaitseva metroasema. Chiyo-Kenchōguchin asema kolmas asema Hakozaki-linjalla. Asema on avattu 27. huhtikuuta 1984.


title: Chiyo-Kenchōguchin metroasema

text: Aseman lähistöllä sijaitsevat muun muassa:


title: Chrysler PT Cruiser

text: Chrysler PT Cruiser on nostalgisesti muotoiltu tila-auto ja se kuuluu niihin Chrysler-malleihin, joita myydään myös Euroopassa. Chryslerillä on jopa tarjolla PT Cruiseriin myös dieselmoottori vain eurooppalaisia markkinoita varten. Chryslerin jouduttua monien muiden autonvalmistajien tavoin taloudellisiin vaikeuksiin vuosien 2008–2009 aikana, se ryhtyi etsimään säästökohteita ja karsimaan mallistoaan. Tämän johdosta Chrysler tammikuussa 2009 ilmoitti lakkauttavansa PT Cruiserin tuotannon. PT Cruiseria saa myös avoversiona.


title: Peräruiske

text: Peräruiske on toimenpide, jossa ruiskutetaan nestettä perä- ja paksusuoleen peräaukon kautta. Lääketieteellisenä terminä lääkeaineen tai vastaavan saattamista peräsuoleen. Peräsuolesta lääke imeytyy verenkiertoon tehokkaasti limakalvojen kautta. Lisäksi peräruiskeita voidaan antaa esimerkiksi ummetuksen hoitoon.


title: Peräruiske

text: Peräruiskeita saatetaan käyttää myös seksuaalisissa tarkoituksissa, kuten eräissä BDSM-leikeissä.


title: Santa Tuomi

text: Santa Valborg Tuomi (o.s. Roth; 30. toukokuuta 1897 Porvoo – 23. huhtikuuta 1975 Helsinki) oli suomalainen näyttelijä. Hän näytteli muun muassa Oulun Työväen Näyttämöllä, Helsingin Työväen Teatterissa ja Viipurin Näyttämöllä. Viipurin Työväen Teatterissa hänellä oli pääosa näytelmässä "Häitten jälkeen" ja Biancan rooli "Othellossa" syyskaudella 1926. Kevätkaudella 1928 Tuomi oli mukana muun muassa Franz Schubertin laulunäytelmässä "Wieniläistyttöjä". Helsingin Työväen Teatterissa 6. joulukuuta 1942 juhlaensi-iltansa saaneessa näytelmässä "Pohjalaisia" hän toimi ohjaajana.


title: Santa Tuomi

text: Santa Tuomi sekä hänen puolisonsa Arvi Tuomi esiintyvät vuonna 1943 valmistuneessa elokuvassa "Miehen kunnia".


title: Chrysler Royal

text: Chrysler Royal oli Chryslerin vuosina 1937-1942 ja 1946-1950 valmistama automalli. Royal oli perusmallin Chrysler tuotantokautensa aikana, eli se oli malliston halvin.


title: Chrysler Royal

text: Royalin moottorit ovat 6-sylinterisiä sivuventtiilimoottoreita.


title: Ämmässuon jätteenkäsittelykeskus

text: Ämmässuon jätteenkäsittelykeskus on jätteenkäsittelyyn erikoistunut laitos Espoon Ämmässuon kaupunginosassa Turunväylän lähellä. Jätteenkäsittelykeskuksen tontti laajennuksineen ulottuu Kirkkonummen rajan yli. Ämmässuolle ajetaan Turunväylältä Histansolmun eritasoliittymästä.


title: Ämmässuon jätteenkäsittelykeskus

text: Jätteenkäsittelykeskusta hallinnoi HSY (vuoden 2009 loppun asti YTV) vastaanottaen pääkaupunkiseudun yli miljoonan asukkaan ja 50 000 yrityksen jätteet. Toimintansa laitos aloitti vuonna 1987. Ämmässuon uusi kaatopaikka-alue otettiin käyttöön marraskuussa 2007.


title: Ämmässuon jätteenkäsittelykeskus

text:
Ämmässuon () jätteenkäsittelykeskuksen yhteydessä sijaitseva kaatopaikka on Pohjoismaiden suurin kaatopaikka.
Kaatopaikan osa-alueilla on kaksi nimeä: "Iso-Ämmässuo" ja "Vähä Ämmässuo".


title: Ämmässuon jätteenkäsittelykeskus

text: Kaatopaikan sen lähialueen asukkaille aiheuttamien mahdollisten terveyshaittojen selvittämisestä tehtiin valtuustoaloite Espoossa vuonna 2006. Vuonna 2007 kaikki alle puolentoista kilometrin sisällä asuvat kokivat ainakin jonkin verran häiritsevää hajua. Haju koettiin häiritseväksi vielä viiden kilometrin päässäkin.


title: Ämmässuon jätteenkäsittelykeskus

text: Laitosalueen vieressä, sen pohjoispuolella sijaitsee myös Kolmperän motocrossrata.


title: DeSoto

text: DeSoto (tai De Soto) oli Chrysler Corporation valmistama yhdysvaltalainen automerkki, jota valmistettiin vuodesta 1928 vuoteen 1961. Auto nimettiin espanjalaisen tutkimusmatkailija Hernando de Soton kunniaksi. Ensimmäinen auto esiteltiin mallivuonna 1929 ja DeSoto tähdättiin GM:n ja Studebakerin kilpailijaksi.


title: DeSoto

text: Sodanjälkeisinä vuosina DeSoto menestyi erinomaisesti Yhdysvaltain automarkkinoilla, mutta vuoden 1958 talouslamalama pudotti voimakkaasti DeSoton suosiota ja vuonna 1961 merkin valmistus lopetettiin.


title: DeSoto

text: DeSoto-merkin perustajana toimi Walter P. Chrysler. Ensimmäisen mallivuoden DeSotoja myytiin 81 000 kappaletta, mikä osoitti uuden merkin saavuttaman suosion ostajien keskuudessa. Hyvin alkaneen myynnin seurauksena Chrysler ei seuraavien vuosien aikana muuttanut paljonkaan DeSotoa, vaan eteni hyvin pienin uudistuksin. DeSoton rooli Chryslerille oli täyttää tavallisten autojen ja luksusmallien väliin jäävä tila. Merkin myynnistä vastasivat mallisarjat Six ja Eight.


title: DeSoto

text: Vuoden 1942 DeSotojen tunnusomaisin erikoisuus oli piilotetut etuvalot, joiden päällä olevat suojukset avautuivat automaattisesti kun valot sytytettiin. Tuotanto keskeytettiin samana vuonna Toisen maailmansodan vuoksi, ja osa DeSoton tuotantolinjoista valmisti Sherman-tankkeja, ilmatorjuntatykkejä ja sotilaslentokoneita. Sodan jälkeen vuosina 1946–1948 DeSoto pystyi teräspulasta huolimatta rakentamaan yli 11 000 taksikäyttöön tulevaa autoa, joista suurin osa toimitettiin New Yorkiin. Mallivalikoimiin ilmestyivät myös kahdeksanpaikkaiset limousinet.


title: DeSoto

text: 1950-luvun alkaessa DeSotoihin ilmestyi ennen näkemätöntä glamouria, ja auton keulassa oli enemmän kromia kuin muissa Chryslerin merkeissä. Valmistaja panosti ennen kaikkea merkin luotettavuuteen ja sen tarjoamaan vastineeseen rahalle. Kaikissa vuoden 1950 DeSotoissa oli 6-sylinterinen sivuventtiilimoottori, joka tuotti 112 hevosvoimaa. Amerikkalaismarkkinat vastasivat DeSoton tarjontaan ja merkin myyntiluvut vuonna 1950 olivat yli 130 000 myytyä autoa, joka on suurin määrä merkin koko historiassa. Parhaiten myyvien sedanien De Luxe -versioiden listahinta oli alle 2000 dollaria.


title: DeSoto

text:
Seuraavan vuoden malleissa laatikkomainen korirakenne muuttui kevyen faceliftin myötä pidemmäksi ja matalammaksi, ja jättikokoinen jäähdyttimen säleikkö sai hieman hillitymmän ilmeen, josta DeSotot parhaiten tunnetaan.
1950-luvun alussa Chrysler Corporation lähti mukaan GM:n Cadillacin ja Oldsmobilen aloittamaan hevosvoimakilpailuun, jossa ostajia houkuteltiin moottorin suurilla tehoilla. DeSoto toi samaan aikaan vuoden 1952 markkinoille uuden Firedome-mallisarjan, jonka voimanlähteenä toimi Chryslerin uusi 160-hevosvoimainen V8 Hemi-moottori. Firedomen saama huomio vähensi muiden DeSoton mallien kysyntää ja seuraavan vuoden aikana Custom ja De Luxe mallit yhdistyivät uudeksi Powermaster-mallisarjaksi. Vuoden 1953 kokonaismyymti oli yksi merkin parhaista ja valtaosa myynnistä kohdistui Firedome-malliin. Vuonna 1954 DeSotot olivat entistä parempia, mutta automarkkinoiden heilahdukset ja GM:n ja Ford Motor Companyn väliset myyntisodat vähensivät lähes puolella DeSoton kokonaismyyntiä. Lisäksi DeSotot nähtiin tyyliltään hieman vanhanaikaisina ja niihin toivottiin rohkeampia uudistuksia.
Vuonna 1955 DeSoton ulkonäkö uudistui kokonaan ja uutena mallina markkinoille tullut Fireflite-mallisto sai hyvän vastaanoton. V8-moottorien tehot tarjosivat 200 hevosvoimaa, jotka pitivät DeSoton kilpailijoidensa tasolla. Edellisen vuoden myyntikäyrät lähtivät uuteen nousuun ja DeSotoja myytiin Fireflite-malliston siivittämänä 115 000 kappaletta.


title: DeSoto

text: Äkillinen laskusuhdanne Yhdysvaltain autoteollisuudessa romahdutti useiden merkkien kysynnän vuoden 1956 aikana. GM:n Pontiac, Buick ja Oldsmobile menettivät yhteensä yli 300 000 ostajaa, ja myös Chryslerin ja Dodgen myyntimäärät pienenivät selvästi. DeSoto onnistui konserninsa ainoama merkkinä säilyttämään myyntinsä lähes edellisen vuoden tasolla. DeSoton uudistukset olivat maltillisia ulkonäön suhteen, mutta Firefliten tehot nousivat 255:n hevosvoimaan, ja malliston huipulle esitelty DeSoto Adventurerin moottori kehitti 345 hv ja antoi 230km/tuntinopeuden.


title: DeSoto

text: Vuonna 1957 DeSoto taisteli markkinaosuuksista lähes täysin uudistuneella ulkonäöllä ja uudistuneilla moottoreilla. Autot olivat entistä näyttävämpiä ja tehokkaampia ja kahden vuoden takaiset myyntilukemat ylitettiin. Samalla vuosi jäi DeSoton historian viimeiseksi menestykseksi, sillä seuraavan vuoden talouslama vähensi voimakkaasti DeSoton ja myös muiden saman hintaluokan autojen kysyntää. Osa DeSoton vaikeuksista liittyi myös huonoon markkinointiin ja merkkiin kohdistuneisiin moitteisiin laadun nopeasta huononemisesta.


title: DeSoto

text: Joulukuussa 1960 DeSoton valmistus lopetettiin vain muutama viikko vuoden 1961 mallin käyttöönoton jälkeen. Viimeisen vuoden DeSotot olivat yksinomaan kaksi- ja neliovisia hardtopeja, ja ne erosivat ulkonäöltään edellisen vuoden malleista kaksiosaisen jäähdytinsäleikkönsä ja uudelleen muotoiltujen takavalojensa ansiosta. Merkki ei heti lopettanut kokonaan vaan sitä käytettiin yhä kansainvälisille markkinoille toimitetuissa kuorma-autoissa. Ulkomaille rahdattiin myös joitakin Chrysler-yhtymän Plymouth-henkilöautoja, joiden mallinimeksi laitettiin DeSoto Diplomat.


title: Aršak I

text: Aršak I () oli Iberian kuningaskunnan eli Kartlin kuningas Artašesiani-dynastiasta vuosina 90–78 eaa. Hänet tunnetaan ainoastaan keskiaikaisista georgialaisista kronikoista.


title: Aršak I

text: Aršak oli Armenian kuninkaan poika. Hänen isänään on pidetty Artavazd I:stä (hallitsi noin 161–123 eaa. ja myöhemmin). Kronikoiden mukaan aateliset kapinoivat Iberian Parnavaziani-dynastian kuningas Parnadžomia vastaan, minkä jälkeen Aršak nostettiin valtaistuimelle. Kapinalliset oikeuttivat valintansa painottamalla sitä, että hän oli naimisissa Parnavaziani-dynastian prinsessan, luultavasti Parnadžomin sisaren kanssa. Kertomus Aršakin hallituskaudesta on huomattavan lyhyt: siinä kerrotaan ainoastaan hänen valtakautensa sujuneen ilman suurempia ongelmia ja että hän vahvisti Tsundan kaupungin linnoituksia Džavakhetissa.


title: Ihmiskunnan ainoa toivo

text: Ihmiskunnan ainoa toivo (IAT) on vuonna 1999 perustettu lyhytelokuvaryhmä, joka toimii pääkaupunkiseudulla. Sen tunnetuimpia elokuvia ovat eri festivaaleilla palkitut "Normaaliperusviiva", "Emma", "Hyppy" ja lastenelokuva "Poika ja vesi" sekä Apulannan musiikkivideo "Jumala".


title: Ihmiskunnan ainoa toivo

text: Harrastajapiireissä Ihmiskunnan ainoa toivo on tunnettu findie-valtavirrasta poikkeavasta tuotannosta, jota on luonnehdittu yleensä kokeelliseksi elokuvaksi tai draamaksi. Elokuvien toistuvia teemoja ovat perhe- ja parisuhteet, matkat ja ajan kuluminen.


title: Ihmiskunnan ainoa toivo

text: Ryhmän perustaja Ismo Kiesiläinen on ohjannut ryhmän kaikki elokuvat.


title: Natalia Avelon

text: Natalia Avelon (s. 29. maaliskuuta 1980 Wrocław, Puola) on saksalais-puolalainen näyttelijä ja laulaja. Hän muutti perheensä kanssa Puolasta Saksaan Ettlingeniin ollessaan vielä lapsi. Vuonna 2007 Natalia näytteli Uschi Obermaieria Achim Bornhakin elokuvassa "Das Wilde Leben". Hän duetoi kyseisen elokuvan soundtrackilla Nancy Sinatran sekä Lee Hazlewoodin kappaleen "Summer Wine" laulaja Ville Valon kanssa. Kappaleesta on tehty myös musiikkivideo.


title: Jolt Cola

text: Jolt Cola oli kasvisuutejuoma, jossa oli virvoitusjuomaksi korkea kofeiinipitoisuus (20 mg/100 ml), minkä takia sitä ei suositeltu lapsille, raskaana oleville tai kofeiiniherkille henkilöille. Useissa energiajuomissa on kuitenkin puolet enemmän kofeiinia. Virvoitusjuoman käyttösuositus on enintään neljä tölkkiä päivässä (330ml).


title: Jolt Cola

text: Jolt Colaa tuotiin Suomeen Hollannista ja tyhjästä tölkistä saa pantin keräyspisteissä. Jolt Colan pohjalta keksittiin Simpsoneiden kolajuoma, "Buzz Cola."


title: Bakteremia

text: Bakteremia tarkoittaa tilaa, jolloin veressä on tavattavissa bakteerikylvöä. Verisolut tuhoavat bakteerit yleensä nopeasti, joten bakteremia on tavallisesti merkkinä jostain vakavasta sairaudesta kuten keuhkokuumeesta tai aivokalvontulehduksesta. Joskus myös esimerkiksi virtsatietulehdus voi aiheuttaa bakteremian. Veri on liikkuva nestemäinen kudos, ja bakteerit voivat sen mukana kulkeutua uusiin kohteisiin aiheuttamaan esimerkiksi märkäpesäkkeitä.


title: Bakteremia

text: Bakteereja voi etsiä verestä veriviljelyn avulla. Bakteereja voidaan tavata verestä myös sattumalöydöksenä, joka tarkoittaa myös bakteremiaa. Mikäli bakteremia esiintyy kuumeilun tai huonovointisuuden yhteydessä on kyseessä sepsis.


title: QT

text: QT, Qt tai qt voi viitata jonkin seuraavista:


title: Pierutyyny

text: Pierutyyny on kumista valmistettu pilailuväline. Pierutyyny puhalletaan täyteen ilmaa ja pannaan sen jälkeen yleensä tuolille, johon pilailun kohteena oleva henkilö istuu. Tämän seurauksena pierutyyny aiheuttaa pierun kaltaisen äänen. Pierutyynyjä on paljon eri kokoisia ja jotkut pierutyynyt täyttyvät itsestään ja jotkut täytyy puhaltaa.


title: Pierutyyny

text: Samankaltaisia tuotteita ovat muun muassa pieruspray ja pierukone joka toimii sähköllä.


title: Gotse Deltšev

text: Gotse Deltšev () on kaupunki Bulgariassa. Gotse Deltševin asukasluku on 19 091 (2011) ja se sijaitsee Blagoevgradin alueella. Kaupunki nimettiin vuonna 1951 bulgarialaisen vallankumouksellisen Gotse Deltševin (1872–1903) mukaan. Aiempi nimi oli "Nevrokop".


title: Gotse Deltšev

text: Lähistöllä sijaitsee roomalaisten toisella vuosisadalla rakentaman linnoituksen rauniot.


title: Gotse Deltšev

text: Gotse Deltševissä on umpirauhaskirurgiaan erikoistunut sairaala Simvol na nadaždata (Символ на надеждата), joka on perustettu saksalaisten evankelisluterilaisten kirkkojen avulla.


title: Live in Stockholm

text: Live in Stockholm (EMUS20045) on chicagolaisen Trouble-yhtyeen musiikki-DVD, joka taltioitiin yhtyeen klubikeikalla Tukholmassa marraskuussa 2003. DVD:n tuottivat Peter Anneroth ja Frank Eriksson. "Live in Stockholmin" julkaisi Escapi Music -levy-yhtiö 26. maaliskuuta 2006.


title: Live in Stockholm

text: Keikalla Trouble soittaa setin kenties arvostetuimpia kappaleitaan jokaiselta albumiltaan, jopa "The Skullilta", jonka kappaleita yhtye ei juuri ole esittänyt livenä edes albumin ilmestymisen aikoihin. Jotkut ovat kritisoineet lavashow’ta minimalistiseksi ja Eric Wagnerin laulupuolta jokseenkin turhan hillityksi. Syyksi on arveltu sitä, että keikka on yhtyeen ensimmäinen sen jälkeen, kun se hajosi vuonna 1996. Kitaristien Rick Wartellin ja Bruce Franklinin taitavaa työskentelyä on puolestaan kehuttu. Keikkatallenteen ohjasi ja editoi Magnus Göthlund. Kuvaajina toimivat Jim Henneghan, Sven Ranelf, Joakim Gustafsson, Tom Peczynski ja Mikael Sandberg, joka kuvasi myös valokuvat. Tallenteen Dolby Digital 5.1 -stereoäänityksestä vastasi Andreas Bauman (Bauman Audio Media AB).


title: Live in Stockholm

text: Leif Edlingin tekemällä yli puolituntisella haastattelulla yhtye selventää historiaansa ja vastaa imagoaan, vaikutteitaan, sanoituksiaan, levy-yhtiökiistojaan, white metal -leimaansa, arkielämäänsä ja comebackiaan koskeviin kysymyksiin.


title: Eisaku Satō

text: Eisaku Satō (, 27. maaliskuuta 1901 Tabuse, Japani – 3. kesäkuuta 1975 Tokio, Japani) oli japanilainen poliitikko, joka toimi kolmesti Japanin pääministerinä vuosina 1964–1972. Lisäksi hän toimi useissa muissa ministerin ja apulaisministerin tehtävissä ennen pääministerikauttaan. Japani solmi hänen pääministeriaikanaan ystävyyssopimuksia useiden Tyynenmeren maiden kanssa. Satō saikin 1974 kansainvälisestä rauhantyöstään Nobelin rauhanpalkinnon, jonka hän jakoi Seán MacBriden kanssa. Satōn valinta Nobelin palkinnon saajaksi herätti myös laajaa kritiikkiä.


title: Eisaku Satō

text: Satō syntyi 1901 Yamaguchin prefektuurissa samuraisukuun kuuluvaan perheeseen. Hänen isoisoisänsä oli kuulunut liikkeeseen, joka syöksi 1868 Tokugawa-shōgunaatin pois Japanin johdosta. Tämän jälkeen Meiji-restauraatiota seuranneina vuosina Yamaguchin prefektuurista oli tullut monia Japanin johtohahmoja. Eisakun veljetkin toimivat huomattavissa tehtävissä: Ichiro oli kontra-amiraali ja Nobusuke Kishi pääministeri.


title: Eisaku Satō

text: Satō aloitti 1921 opinnot Tokion keisarillisessa yliopistossa. Hänen pääaineensa oli saksalainen oikeustiede, ja hän valmistui 1924. Satō meni 1926 naimisiin Hirokon kanssa, ja he saivat kaksi lasta, Ryutaron and Shinjin.


title: Eisaku Satō

text: Valmistumisensa jälkeen Satō aloitti rautatieministeriön palveluksessa. Hän nousi hiljalleen yhä korkeampiin asemiin, ja hänet nimitettiin ennen toista maailmansotaa autoviraston johtoon, mutta hän joutui pian riitoihin erään ministerin kanssa ja sai alennuksen. Satō säästyikin todennäköisesti sodan jälkeisestä puhdistuksesta siksi, ettei hän ollut sodan aikana merkittävässä asemassa. Sodan jälkeen aiemmin hallinnut eliitti joutui sivuun, ja uusi pääministeri Shigeru Yoshida pyrki kokoamaan uskollisia seuraajia entisistä byrokraateista. Satō sai 1948 Yoshidalta paikan hallituksen sihteeristön johdosta, ja seuraavana vuonna hänet valittiin Japanin parlamenttiin. Samana vuonna hän oli liittynyt liberaalipuolueeseen.


title: Eisaku Satō

text: Satōsta tuli 1952 rakennusministeri, mutta hän jätti tehtävän seuraavana vuonna, kun hänestä tuli liberaalipuolueen johtohenkilöitä. Satō joutui 1954 syytteisiin ministerikauden tapahtumista, ja häntä syytettiin lahjusten ottamisesta laivanrakennusyrityksiltä. Yoshida puuttui tilanteeseen, eikä Satō lopulta joutunut koskaan oikeuden eteen. Kun liberaalipuolue yhdistettiin 1955 demokraattisen puolueen kanssa, Satōsta tuli heti uuden liberaalidemokraattisen puolueen johtohahmoja.


title: Eisaku Satō

text: Satōn veljestä Nobusuke Kishistä tuli pääministeri 1957, ja Satō itse oli veljensä hallituksessa valtiovarainministerinä. Hayato Ikeda korvasi 1960 Kishin, mutta Satō jatkoi edelleen hallituksessa. Hän oli kansainvälisen kaupan ja teollisuuden ministeri 1961–1962, ja vuodet 1963–1964 hän toimi apulaisministerinä eri tehtävissä. Hänen vastuullaan olivat Hokkaidōn alueen kehittäminen, tiede ja tekniikka sekä Tokion olympialaiset.


title: Eisaku Satō

text: Satō hävisi 1964 Ikedalle taistelun puolueensa puheenjohtajuudesta. Ikeda joutui kuitenkin vetäytymään myöhemmin samana vuonna sekä pääministerin että puheenjohtajan tehtävästä syövän takia, ja parlamentti valitsi marraskuussa 1964 Satōn Ikedan korvaajaksi. Pääministerikaudellaan Satō pyrki jatkamaan Japanin taloudellista kasvua ja parantamaan suhteita muihin Aasian maihin. Vaikka Kiinan-kauppa kasvoi hänen aikanaan, Kiinassa ei kuitenkaan pidetty Japanin Taiwanin-politiikasta eikä sen Yhdysvalloille antamasta tuesta Vietnamin sodan aikana.


title: Eisaku Satō

text: Yksi Satōn suurimpia haasteita oli yliopistojen levottomuudet, jotka laajenivat lähes jokaiseen yliopistoon. Satō otti tiukan linjan levottomuuksien suhteen, ja hallitus määräsi, että opetusministeriö voisi ottaa haltuun yliopiston, jossa epäjärjestys jatkuisi yli yhdeksän kuukautta. Tiukka linja hyödynsi todennäköisesti Satōn puoluetta vaaleissa.


title: Eisaku Satō

text: Satō ja Yhdysvaltain presidentti Richard Nixon sopivat 1969 Ryūkyūsaarten palautuksesta Japanille ja kaikkien ydinaseiden poistamisesta alueelta. Satōa kritisoitiin siitä, että hän antoi Yhdysvaltain armeijan jäädä Okinawalle, vaikka saari siirtyikin Japanin haltuun. Yhdysvaltain kanssa Satō joutui ongelmiin, kun Japanin ja Yhdysvaltain välisen kaupassa Japani alkoi jäädä selvästi voitolle. Nixon devalvoi elokuussa 1971 dollarin ja näin pyrki vaikuttamaan kauppaan. Japanissa pidettiin näitä toimia epäsuotuisina. Satō pyrki tämän jälkeen etsimään uusia kauppakumppaneita Euroopasta ja Neuvostoliitosta. Satō erosi kesäkuussa 1972.


title: Eisaku Satō

text: Satō jakoi 1974 Seán MacBriden kanssa Nobelin rauhanpalkinnon. Hän sai sen sovintopolitiikastaan, jonka ansiosta hän pyrki tasapainottamaan tilannetta Tyynenmeren alueella. Lisäksi palkinnon perusteluissa mainittiin, että Satōn aikana Japani allekirjoitti ydinsulkusopimuksen. Nobel-komitean mukaan Satō painotti politiikassaan rauhanomaisia keinoja, ja hänen aikanaan Japani pystyi parantamaan suhteitaan useimpiin Tyynenmeren maihin. Satōn valinta herätti laajaa kritiikkiä. Kriitikot muistuttivat, että Satō oli ollut alkujaan ydinsulkusopimusta vastaan, sillä se asetti ydinaseettomat valtiot epätasa-arvoiseen asemaan. Lisäksi Satō oli sallinut ydinaseita kuljettaneiden yhdysvaltalaisten sotalaivojen ankkuroitua Japanin satamiin.


title: Eisaku Satō

text: Satō kuoli Tokiossa 1975. Hän sai vakavan sydänkohtauksen lounastaessaan tokiolaisessa ravintolassa eikä tullut enää tajuihinsa.


title: Joan Crawfordin filmografia

text: Joan Crawford (1905–1977) näytteli lähes 50-vuotisen näyttelijänuransa aikana yli sadassa elokuva- ja televisiotuotannossa. Crawford aloitti 20-vuotiaana elokuvauransa, joka kesti aina vuoteen 1970 asti. Vuonna 1925 Crawfordista tuli Metro-Goldwyn-Mayerin sopimusnäyttelijä ja teki elokuvadebyyttinsä draamaelokuvassa "Sydämen ääni". Vuonna 1943 Crawford siirtyi Warner Brothersille, jonka kanssa hän teki yhteistyötä aina vuoteen 1952 asti. Vuonna 1955 Crawford vetäytyi suurelta osin elokuvateollisuudesta työskennelläkseen miehensä Alfred Steelen virvoitusjuomayhtiön Pepsin parissa. Steelen kuoleman jälkeen 1959 Crawford teki muutaman elokuvan enimmäkseen taloudellisista syistä. Crawfordin viimeinen elokuvarooli oli elokuvassa "Trogi" (1970). Vuodesta 1953 alkaen Crawford alkoi näytellä myös televisiossa. Hän on esiintynyt myös monissa radiokuunnelmissa.


title: Joan Crawfordin filmografia

text: 45 vuotta kestäneen elokuvauransa aikana Crawfordia ylistettiin monista hänen roolisuorituksistaan. Crawford voitti Oscar-palkinnon parhaasta naispääosasta vuonna 1946 dramaattisesta film noir -elokuvasta "Mildred Pierce – amerikkalainen nainen" (1945). Ainoaksi jääneen Oscar-palkintonsa voittamisen jälkeen hän oli ehdokkaana vielä kaksi kertaa elokuvista "Mieletön rakkaus" (1947) ja "Pelko" (1952).


title: Joan Crawfordin filmografia

text: Seuraavassa luettelossa ovat kaikki hänen elokuva-, televisio- ja arkistoesiintymisensä sekä palkinnot ja palkintoehdokkuudet. Elokuvien suomenkieliset esitysnimet on merkitty Suomen elokuva-arkiston ja Valtion elokuvatarkastamon antamien nimien mukaan.


title: Adnan Khashoggi

text: Adnan Khashoggi (tai Kashoggi, , ; 25. heinäkuuta 1935 Mekka – 6. kesäkuuta 2017 Lontoo) oli saudiarabialais-turkkilainen miljonääri, joka toimi arabimaailman asekaupoissa välittäjänä. Hän teki asekaupoilla miljoonaomaisuuden 1970- ja 1980-luvuilla, mutta menetti sittemmin suurimman osan omaisuudestaan tuhlailevan elämäntyylinsä ja huonojen sijoitusten takia. Khashoggilla oli vuonna 2013 ainakin 21 miljoonaa dollaria velkaa, ja hän oli omien sanojensa mukaan rutiköyhä.


title: Adnan Khashoggi

text: Khashoggin isä oli turkkilaissyntyinen lääkäri Muhammad Khashoggi., joka oli Saudi-Arabian kuninkaan Ibn Sa’udin henkilökohtainen psykologi.


title: Adnan Khashoggi

text: Khashoggi sai koulutuksena Egyptissä ja Yhdysvalloissa. Khashoggi meni töihin Triad Holding Companyyn, joka toimii Salt Lake Cityssä. Myöhemmin firma teki konkurssin. Adnan rupesi myöhemmin asekauppiaaksi ja osti aseita Yhdysvalloista Saudi-Arabiaan 1960-1970-luvuilla.


title: Adnan Khashoggi

text: Etevänä liikemiehenä Adnan perusti monia yrityksiä Sveitsiin ja Liechtensteiniin niiden löyhän verotuksen takia. Liiketoiminalla hän solmi suhteita merkittäviin henkilöihin, kuten CIA-agentteihin James H. Critchfieldiin ja Kim Rooseveltiin ja amerikkalaiseen liikemieheen Bebe Rebozoon, joka oli presidentti Richard Nixonin tuttava.


title: Adnan Khashoggi

text: 1970-luvulla hän vieraili Suomessa, jonka mediassa häntä kutsuttiin "maailman rikkaimmaksi mieheksi". Vierailu liittyi Suomen ja arabimaailman väliseen kauppaan ja Valmetiin. Suuret kaavaillut miljoonakaupat supistuivat lopuksi muutaman sairaalasängyn ostoon.


title: Adnan Khashoggi

text: Adnan sotkeutui Iran-Contra skandaaliin 1980-luvulla. Hänen osuutensa skandaaliin oli solmia suhteita iranilaiseen liikemieheen Manucher Ghorbanifariin, joka oli lainannut rahaa ostamaan aseita Khashoggilta konkurssiin menneestä pankista. Vuonna 1988 Khashoggi pidätettiin Sveitsissä ja luovutettiin Yhdysvaltoihin, jossa hänet vapautettiin todisteiden puutteessa.


title: Adnan Khashoggi

text: Viimeinen julkisuuteen tulo oli vuonna 1992, joilloin hän hoiti Libyan johtajan Muammar Gaddafiin sijoituksia Isoon-Britanniaan ja Monacoon.


title: Adnan Khashoggi

text: Khashoggi osti kesällä 2001 lainarahalla GenesisIntermedia -nimisen teknologiayrityksen osakkeita. GenesisIntermedian arvo oli noin 15-kertaistunut parissa vuodessa ja sen kurssi oli kovassa nousussa. Pian Khashoggin oston jälkeen terroristit hyökkäsivät WTC-torneja vastaan ja yrityksen arvo romahti hetkessä. Khashoggille jäi ostosta 21 miljoonan dollarin velat Fleet Securities -nimiselle sijoitusyhtiölle (nykyisin osa Broadridgea), joita velkojat yrittävät yhä periä Khashoggilta oikeusteitse. Khashoggi itse julistautui varattomaksi.


title: Adnan Khashoggi

text: Adnanin sisko Samira Khashoggi nai egyptiläissyntyisen liikemiehen Mohamed al-Fayediin, jonka poika Dodi kuoli yhdessä Walesin prinsessa Dianan kanssa vuonna 1997 Pariisissa. Hänen veljenpoikansa oli toimittaja Jamal Khashoggi, joka sai surmansa Istanbulissa Saudi-Arabian konsulaatissa epäselvissä oloissa lokakuussa 2018.


title: Adnan Khashoggi

text: Khashoggi tuli tunnetuksi tuhlailevasta elämäntyylistään ja hulppeista juhlistaan, jotka lopulta söivät suurimman osan hänen omaisuudestaan. Huippuhetkinään Khashoggin kerrotaan käyttäneen 250 000 dollaria päivässä elämäntyylinsä ylläpitoon. Hän omisti aiemmin asuntoja muun muassa Monte Carlossa, Cannesissa ja New Yorkissa, joista viimeksi mainitussa hän yhdisti 16 asuinhuoneistoa yhdeksi asunnoksi. Omaisuutensa huvettua Khashoggi joutui kuitenkin luopumaan tuhlailustaan ja hulppeista asunnoistaan. Omien sanojensa mukaan Khashoggilla oli vuonna 2013 jäljellä enää kaksi asuntoa Saudi-Arabiassa.


title: Makrolidit

text: Makrolidit ovat monimutkaisia kemiallisia yhdisteitä, joille tyypillinen rakenneominaisuus on makrosyklinen laktonirengas, jossa hiiliatomeja on tyypillisesti 13–15. Laktonirenkaaseen on liittyneenä yksi tai useampi sokerijohdannainen.


title: Makrolidit

text: Makrolidien on huomattu soveltuvan lääkinnälliseen käyttöön antibioottina, koska ne estävät bakteerien proteiinisynteesiä. Antibakteerista tehoa makrolideilla on muun muassa stafylokokkeja ja streptokokkeja vastaan, mutta tehoa on osoitettu myös klamydiaa, riketsiaa, mykoplasmaa ja jopa tuberkuloosia aiheuttavia mykobakteereja vastaan. Osa bakteereista kykenee kuitenkin muodostamaan resistenssin lääkettä kohtaan.


title: Makrolidit

text: Makrolideja käytetään ylempien ja alempien hengitysteiden infektioiden, kuten poskiontelotulehduksen, keuhkokuumeen ja keuhkoputkentulehduksen hoitoon. Niillä hoidetaan myös ihon ja pehmytkudosten infektioita.


title: Makrolidit

text: Makrolideilla on todettu vakavia yhteisvaikutuksia eräiden muiden lääkkeiden kanssa. Esimerkiksi antihistamiinina käytettävä terfenadiini saattaa makrolidien kanssa yhdessä aiheuttaa sydämen rytmihäiriöitä.


title: Makrolidit

text:
Makrolidit kuuluvat anatomis-terapeuttis-kemiallisessa lääkeluokituksessa luokkaan
J01FA. Makrolidien ryhmään kuuluvat muun muassa seuraavat lääkeaineet:


title: Fatih Terim

text: Fatih Terim (s. 4. syyskuuta 1953) on turkkilainen jalkapallovalmentaja ja entinen puolustaja. Terim on tullut tunnetuksi aggresiivisesta valmennusfilosofiastaan, jolla hän on onnistunut motivoimaan pelaajat menestykseen. Joulukuusta 2017 lähtien hän on toiminut Galatasarayn päävalmentajana.


title: Fatih Terim

text: Vuonna 2008 Italian valtio myönsi Terimille "Commendatore dell'Ordine della Stella della Solidarietà Italiana" -kunniamerkin.


title: Fatih Terim

text: Terim aloitti ammattilaisuransa vuonna 1969 Adana Demirsporin nuorisojoukkueessa. Terim pelasi Demirsporissa vuoteen 1974 saakka, kunnes siirtyi Galatasarayhyn. Terim pelasi Galatasarayssa 11 vuotta, muttei onnistunut saavuttamaan kertaakaan Turkin mestaruutta. Turkin maajoukkueessa Terim pelasi 51 A-maaottelua.


title: Fatih Terim

text: Terim tutustui uransa loppupuolella Galatasarayta valmentaneeseen Jupp Derwalliin, joka vaikutti Terimin myöhempään uraan valmentajana. Hän aloitti uransa Ankaragücün valmentajana 1987 ja siirtyi 1989 Göztepen päävalmentajaksi. 1990 Terim nousi yllättäen Turkin maajoukkueen apuvalmentajaksi ja alle 21-vuotiaiden A-maajoukkueen päävalmentajaksi. 1993 saksalainen Sepp Piontek jätti maajoukkueen päävalmentajan tehtävät ja Terim nousi hoitamaan tehtäviä. Terim johdatti Turkin EM-kisoihin 1996 nousten valmentajana aivan uudelle tasolle. Itse turnaus meni kuitenkin penkin alle ja Turkki hävisi kaikki ottelunsa. Kisojen jälkeen Terim jätti maajoukkueen ja siirtyi Galatasarayn päävalmentajaksi.


title: Fatih Terim

text: Terim johdatti Galatasarayn huikeaan menestykseen. Neljä perättäistä Turkin mestaruutta saivat seurakseen kaksi cupin voittoa sekä kansainvälisenä kruununa UEFA Cupin voiton kauden 1999–2000 päätteeksi. Terimin valmentama Galatasaray kaatoi loppuottelussa Arsenalin. Terim ei päässyt juhlimaan huikeata uraansa Galatasarayssa aivan täydellisesti, sillä hänen siirryttyään italialaisen ACF Fiorentinan päävalmentajaksi, romanialainen Mircea Lucescu pääsi juhlimaan UEFA Super Cupin voittoa.


title: Fatih Terim

text: Fiorentinassa pelit sujuivat aluksi hyvin ja Terimin johdolla firenzeläisseura eteni Italian cupin loppuotteluun. Kauden 2000–2001 puolivälissä Terimin ja seurajohdon välit tulehtuivat turkkilaisen vaadittua seurajohdolta rahaa hankintoihin. Riidat johtivat Terimin lähtöön ennen kauden loppua. Kesällä 2001 hän siirtyi AC Milanin päävalmentajaksi. Terim toi seuraan Rinus Michelsin totaalinen jalkapallo -taktiikkaa muistuttavan pelityylin. Terimin johdolla AC Milan eteni UEFA Cupissa kolmannelle kierrokselle. Kehnot tulokset kuitenkin johtivat potkuihin ennen vuoden 2001 loppua.


title: Fatih Terim

text: Terim palasi Italiasta takaisin Galatasarayhyn kesällä 2002. Taloudelliset vaikeudet eivät tehneet oikeutta Terimille, joka ei pystynyt hankkimaan seuraan pelaajia, joita olisi halunnut. Galatasaray hävisi mestaruuden Beşiktaşille kaudella 2002–2003 eikä seuraavakaan kausi sujunut hyvin. Kehnot suoritukset sekä Turkissa että eurokentillä johtivat Terimin lähtöön maaliskuussa 2004. Italialaisseurat AS Roma ja FC Internazionale Milano yrittivät houkutella turkkilaisen riveihinsä, mutta Terim kieltäytyi.


title: Fatih Terim

text: Maailman kahdeksan parhaimman jalkapallovalmentajan joukkoon nimetty Terim palasi takaisin valmennustehtäviin kesällä 2005, kun hän korvasi Ersun Yanalin Turkin maajoukkueen päävalmentajana. Terimin johdolla Turkki selvisi EM-kisoihin 2008 sijoituttuaan karsintalohkossaan toiseksi mestaruutta puolustavan Kreikan jälkeen.


title: Fatih Terim

text: EM-lopputurnauksessa Terimin luotsaama Turkki nousi kuilunpartaalta jatkopeleihin kaatamalla Tšekin alkulohkon päätösottelussa 3–2. Puolivälierissä turkkilaiset pudottivat dramaattisten vaiheiden jälkeen Kroatian jatkosta. Tie katkesi lopulta välierissä tiukan ja huikean taistelun jälkeen loukkaantumisten ja pelikieltojen heikentämällä ryhmällä Saksaa vastaan maalein 3–2. Ottelun jälkeen Terim antoi ymmärtää, ettei jatka tehtävässään. Turkin liitto kuitenkin ilmoitti muutamaa päivää myöhemmin, että värikäs turkkilaisvalmentaja jatkaa MM2010-projektin loppuun saakka.


title: Fatih Terim

text: Terimin johtama Turkki menetti mahdollisuutensa selvitä 2010 MM-kisoihin toiseksi viimeisellä karsintakierroksella hävittyään jo kisamahdollisuutensa menettäneelle Belgialle 2–0. Ottelun jälkeen Terim ilmoitti jättävänsä tehtävät viimeisen karsintaottelun jälkeen, jonka Turkki pelaa 14.10 Armeniaa vastaan.


title: Fatih Terim

text: Toukokuussa 2011 Terim ilmoitti palaavansa Galatasarayn päävalmentajaksi kaudelle 2011/12. Terimin johdolla Galatasaray palasi keväällä 2012 Turkin mestariksi neljän vuoden tauon jälkeen.


title: Fatih Terim

text: Elokuun lopulla 2013 Terim palasi kolmannen kerran Turkin maajoukkueen päävalmentajaksi. Hän teki liiton kanssa vuoden sopimuksen ja jatkaa myös Galatasarayn päävalmentajana. Syyskuun lopulla Terim kuitenkin erosi Galatasarayn päävalmentajan paikalta seuran hävittyä Real Madridille 1–6 Mestarien liigan lohkovaiheen ensimmäisessä ottelussa.


title: Fatih Terim

text: Terimin johdolla Turkki keskittyi EM2016-karsintoihin. Karsinnat alkoivat kangerrellen, kun Turkki hävisi Islannille ja Tšekille sekä jäi tasapeliin Latviaa vastaan. Kangertelevista otteistaan huolimatta Turkki onnistui raapimaan kasaan riittävästi pisteitä ja viimeisen ottelun voitto jo kisapaikkansa varmistaneesta Islannista takasi maalle parhaana lohkokolmosena paikan EM-lopputurnaukseen. Turkki pelasi Terimin johdolla samassa lohkossa Suomen kanssa. Terim jätti Turkin päävalmentajan tehtävät kesällä 2017, kun Turkki oli lohkonsa kolmantena.


title: Fatih Terim

text: Joulukuun puolivälissä 2017 Terimistä tuli neljännen kerran Galatasarayn päävalmentaja.


title: Robert Mundell

text: Robert Alexander Mundell, CC (s. 24. lokakuuta 1932 Kingston, Ontario) on kanadalainen ekonomisti.


title: Robert Mundell

text: Mundell sai Nobelin taloustieteen palkinnon vuonna 1999. Hänen optimaalisia valuutta-alueita käsittelevät tutkimuksensa ovat vaikuttaneet muun muassa euron syntymiseen.


title: Robert Mundell

text: Mundell on toiminut Columbian yliopiston professorina vuodesta 1974. Opintonsa hän suoritti UBC:ssä, MIT:ssä ja LSE:ssä.


title: Vladimir Kuzin

text: Vladimir Semjonovitš Kuzin (, 15. heinäkuuta 1930 Lampožnja, Arkangelin alue, Neuvostoliitto – 5. lokakuuta 2007) oli venäläinen hiihtäjä, joka edusti Neuvostoliittoa 1950-luvulla. Hän urheili Leningrad Dynamo -urheiluseurassa. Cortina d'Ampezzon 1956 talviolympialaisissa hän saavutti kultamitalin 4 × 10 kilometrin viestissä ja sijoittui 30 kilometrin matkalla viidenneksi.


title: Vladimir Kuzin

text: Kuzinin parhaat saavutukset hiihdon maailmanmestaruuskilpailuista olivat kaksi kultaa (30 km, 50 km) ja hopea viestistä Falunissa 1954. Hän voitti 1954 Sverdlovskin hiihtokilpailujen 30 kilometrin kilpailun 10. tammikuuta ja sijoittui kaksi päivää myöhemmin 15 kilometrin kilpailuissa toiseksi. Kuzin voitti tammikuussa 1955 Moskovan kansainvälisen hiihtoviikon 15 kilometrin kilpailun. Seuraavassa kuussa hän jakoi Cortinan olympialaisten esikisojen 30 kilometrin hiihdon voiton Ruotsin Sixten Jernbergin kanssa.


title: Vladimir Kuzin

text: Kuzin palkittiin Leninin kunniamerkillä vuonna 1957. Hän kuoli pitkälliseen sairauteen 77-vuotiaana.


title: Systematic Chaos

text: Systematic Chaos on Dream Theaterin yhdeksäs studioalbumi, joka julkaistiin 5. kesäkuuta 2007. Albumi on yhtyeen ensimmäinen levy-yhtiö Roadrunner Recordsin kanssa.


title: Systematic Chaos

text: Tavallisen CD-painoksen lisäksi albumista julkaistiin myös DVD:n sisältävä erikoispainos. DVD sisältää 5.1-monikanavamiksauksen albumista sekä Mike Portnoyn ohjaaman dokumentin "Chaos in Progress – The Making of Systematic Chaos". Albumin ensimmäinen single kappaleesta "Constant Motion" julkaistiin 27. huhtikuuta 2007, ja kappaleesta on kuvattu myös musiikkivideo.


title: Systematic Chaos

text: Keskeneräinen versio kappaleesta "The Dark Eternal Night" vuosi internetiin 28. huhtikuuta 2007, ja koko albumi vuodettiin 9. toukokuuta 2007.


title: Systematic Chaos

text: Kappale "Repentance" jatkaa "The Glass Prison" -kappaleen aloittanutta saagaa Mike Portnoyn taannoisesta alkoholiongelmasta. Kappale alkaa samoilla sanoilla, joilla "Train of Thought"in kappale "This Dying Soul" alkaa: ""Hello, mirror, So glad to see you my friend, It´s been a while"".


title: Yleisohjelma

text: Yleisohjelma on puolueen julkaisema perusasiakirja puolueen tavoitteista ja aatteellisista lähtökohdista. Usein myös puolueohjelmalla ja periaateohjelmalla tarkoitetaan samaa asiaa.


title: Falling into Infinity

text: Falling into Infinity on yhdysvaltalaisen metalliyhtyeen Dream Theaterin neljäs studioalbumi. Albumi oli ainoa studioalbumi kosketinsoittaja Derek Sherinianin kanssa. Yhtyeen jäsenet ovat sanoneet albumin olevan Dream Theaterin heikoin tuotos. Tämä johtuu luultavasti silloisesta levy-yhtiöstä, joka painosti yhtyettä kaupallisempaan suuntaan.


title: Live Scenes from New York

text: Live Scenes from New York on Dream Theaterin kolmesta CD:stä koostuva livealbumi, joka julkaistiin vuonna 2001.


title: Paulo Santos

text: Paulo Jorge da Silva dos Santos (s. 11. joulukuuta 1972) on portugalilainen jalkapallomaalivahti, joka urallaan pelasi useissa portugalilaisissa seurajoukkueissa. Portugalin maajoukkueessa hän pelasi yhden ottelun ja oli varamaalivahtina Saksan MM-kisoissa 2006.


title: Arbetsgemenskapen Kyrklig Förnyelse

text: Arbetsgemenskapen Kyrklig Förnyelse on Ruotsin kirkossa toimiva korkeakirkollisen herätysliikkeen kattojärjestö.


title: Arbetsgemenskapen Kyrklig Förnyelse

text: aKF on syntynyt Gunnar Rosendalin kirjan Kirkollinen uudistus inspiroimana ja se muodostui vähitellen jo kauan ennen virallista perustamistaan 1959. Paikallistasolla se muodostuu eri hiippakunnissa olevista paikallisosastoista.


title: Arbetsgemenskapen Kyrklig Förnyelse

text:
aKF järjestää joka vuosi elokuussa Uppsalassa kirkkopäivät, jotka ovat korkeakirkollisen liikkeen merkittävin vuosittainen tapahtuma. Se julkaisee myös päivien teemaan liittyvää vuosikirjaa. AKF:n korkeakirkolliset sisarjärjestöt ovat Church Union Englannissa, Bønne-og arbeidsfellesskapet Kirkelig Fornyelse Norjassa sekä
Arbeitsgemeinschaft Kirchliche Erneuerung in der Evang.-Luth. Kirche in Bayern Saksassa.


title: A Change of Seasons

text: A Change of Seasons on Dream Theater -yhtyeen julkaisema EP. Levy koostuu 23-minuuttisesta, seitsemänosaisesta nimikappaleesta sekä neljästä livenä äänitetystä cover-kappaleesta.


title: Live at Budokan (Dream Theaterin albumi)

text:
Live at Budokan on Dream Theaterin Japanissa vuonna 2004 äänitetty live-julkaisu, joka julkaistiin CD- ja DVD-formaateissa.
Julkaisun DVD-versio kuvattiin niin ikään Tokion Budokanissa. Settilista pyörii enimmäkseen "Train of Thought" -albumin ympärillä, mutta konsertissa esitettiin myös kappale(ita) yhtyeen ensimmäiseltä levyltä (osa Ytse Jam -kappaleesta Instrumedleyn aikana ja Only a Matter of Time). Ainoastaan "Awake"-albumilta ei kuulla yhtään kokonaista kappaletta (osa Erotomaniasta Instrumedleyn aikana).


title: Sellapan Ramanathan

text: Sellapan Ramanathan (3. heinäkuuta 1924 – 22. elokuuta 2016) oli singaporelainen poliitikko ja Singaporen kuudes presidentti. Hän oli Singaporen pisimpään hallinnut presidentti. Hänen edeltäjänsä oli Ong Teng Cheong. Tony Tan Keng Yam seurasi Ramanathania virassa 1. syyskuuta 2011 alkaen.


title: Sellapan Ramanathan

text: Ramanathan oli tamilihindu. Lapsena hän asui Malesian Johorin osavaltiossa perheensä kanssa. Armeija oli käskenyt Ramanathanin isän malesialaiseen Muarin kaupunkiin työskentelemään asianajajan virkailijana kumiviljelmien hoidosta vastaavassa yrityksessä, mutta 1930-luvun lama ja kumin arvon romahdus syöksivät perheen vararikkoon. Ramanathanin isälle kertyi velkaa ja hän lopulta tappoi itsensä Ramanathanin ollessaan 8-vuotias.


title: Sellapan Ramanathan

text: Ramanathan palasi syntymäpaikkaansa Singaporeen, jossa hän kävi koulua. Japanin miehityksen aikana Singaporessa Ramanathan työskenteli Japanin sotilaspoliisi kenpeitain palveluksessa kääntäjänä. Sodan päätyttyä hän suoritti toisen asteen koulutuksensa työn ohella itseopiskelun kautta. Hän pääsi sitten tuolloin Singaporessa sijainneeseen Malayan yliopistoon opiskelemaan yhteiskuntaoppia, ja hän valmistui vuonna 1954.


title: Sellapan Ramanathan

text: Ramanathan aloitti uransa Singaporen valtion palveluksessa sosiaalityöntekijänä vuonna 1955. Hänet palkittiin kunniamerkillä vuonna 1964, 1967 ja 1974.


title: Sellapan Ramanathan

text: Hän oli naimisissa bengali Urmila (Urmi) Nandeyn kanssa ja heillä oli tytär, poika ja kolme lastenlasta.


title: Singlet 1993–1997

text: Singlet 1993–1997 on Apulannan ensimmäinen kokoelmalevy vuodelta 1998. Se sisältää yhtyeen singleillä ja EP:eillä julkaistua materiaalia.Kappaleet on julkaistu aikaisemmin seuraavilla EP:illä ja singleillä:


title: Sepp Piontek

text: Sepp Piontek (s. 5. maaliskuuta 1940 Breslau) on saksalainen jalkapallovalmentaja ja entinen pelaaja.


title: Sepp Piontek

text: Piontek aloitti peliuransa VfL Germania Leerissä, josta siirtyi 1960 SV Werder Bremenin riveihin. Bremenissä Piontek pelasi 203 ottelua Bundesliigassa. Hän edusti myös Saksaa 8 A-maaottelussa. Piontek lopetti peliuransa 1971 ja ryhtyi valmentajaksi. Hän toimi Fortuna Düsseldorfin ja FC St. Paulin valmentajana sekä Haitin maajoukkuevalmentajana.


title: Sepp Piontek

text: 1979 Piontek ryhtyi valmentamaan Tanskan maajoukkuetta. Piontekin johdolla Tanska selviytyi ensimmäistä kertaa MM-kisoihin 1986. Piontek lopetti uransa Tanskan maajoukkueluotsina 1990 siirtyen vastaamaan Turkin maajoukkueen valmentamisesta. Jätettyään Turkin maajoukkueen 1993 Piontek on valmentanut tanskalaista Silkeborgia sekä Grönlannin jalkapallomaajoukkuetta.


title: Apumekaanikko

text: Apumekaanikoksi kutsutaan Suomen Puolustusvoimissa palvelevaa Ilmavoimien Teknillisen Koulun lentoteknillisen aliupseerikurssin käynyttä varusmiestä tai reserviläistä.


title: Apumekaanikko

text: Apumekaanikon tehtäviin kuuluu lentokoneiden sekä helikoptereiden käyttöhuolto sekä osallistuminen laajempiin tarkastuksiin sekä huoltoihin. Osa apumekaanikoista voi erikoistua lentokoneiden aseistukseen.


title: Apumekaanikko

text: Apumekaanikkoja palvelee Ilmavoimien yksiköiden lisäksi myös niissä Maavoimien sekä Rajavartiolaitoksen yksiköissä, joissa harjoitetaan lentotoimintaa.


title: Apumekaanikko

text: Apumekaanikon tehtävä on yksi Suomen Puolustusvoimien vastuullisimmista varusmiehen tehtävistä, sillä apumekaanikko saa suorittaa itsenäisesti lentoa edeltävät tarkastukset sekä mm. polttoaineen tankkauksen. Apumekaanikko voi myös osallistua valvottuna huoltotehtäviin.


title: Apumekaanikko

text: Apumekaanikot toimivat kantahenkilökuntaan kuuluvan, lentokoneen vastaavan mekaanikon, valvonnassa.


title: Once in a LIVEtime

text: Once in a LIVEtime on Dream Theaterin livealbumi, joka julkaistiin vuonna 1998. Albumi oli ainoa Derek Sherinianin kanssa äänitetty livealbumi.


title: Marinointi

text: Marinointi on ruoankäsittelytapa, jossa ruoan raaka-aine, kuten liha, riista, kala tai kasvikset, maustetaan pitämällä sitä hieman happamassa mausteliemessä eli marinadissa. Marinadin ainesosia voivat olla esimerkiksi viini, olut, vesi, viinietikka, ruokaöljy, sipuli ja mausteet.


title: Marinointi

text: Lihaa marinoitaessa marinoinnin kestolla voidaan vaikuttaa lopputulokseen. Lyhytkestoinen, tunnin tai parin, marinointi lähinnä maustaa lihaa, kun taas pitkäkestoinen, yleensä vähintään vuorokauden mittainen marinointi öljypohjaisessa marinadissa myös mureuttaa lihaa.


title: Marinointi

text: 1990- ja 2000-lukujen aikana markkinoille on tullut erilaisia valmiiksi marinoituja liha-, kala- ja kanatuotteita, niin kutsuttuja puolivalmisteita, joita käytettäessä marinoinnin vaatima aika jää pois ja varsinainen ruoanlaittoaika lyhenee.


title: Marinointi

text: Sana "marinointi" (< ransk. "marinade" < lat. "marinus", 'merta koskeva') tarkoittaa alun perin ruoka-aineitten käsittelyä niin, että ne säilyvät purjelaivoilla pitkillä merimatkoilla. Aikoinaan ennen jääkappeja ja pakastimia ainoa keino oli joko suolata tai marinoida ruokatarvikkeet.


title: Päiväraha

text: Päiväraha on verohallinnon mukaisesti käsitettynä "korvaus kohtuullisesta ruokailu- ja muiden elinkustannusten lisäyksestä, jotka palkansaajalle aiheutuu työmatkasta". Kuitenkaan verottajan käsityksen mukaan "päivärahaan ei sisälly matkustamisesta eikä majoittumisesta aiheutuvia kustannuksia".


title: Päiväraha

text: Vuodelle 2018 verohallinto on päättänyt seuraavat enimmäismäärät verottomille päivärahoille:


title: Päiväraha

text: Päivärahan saaminen edellyttää työ- tai virkamatkaa, joka suuntautuu yli 15 kilometriä työpaikalta tai kotoa riippuen siitä, kummasta alkaen matka tehdään. Osapäivärahaa maksetaan kotimaassa yli kuusi tuntia ja kokopäivärahaa yli 10 tuntia kestävältä työmatkalta. Päivärahan sijaan on myös mahdollista maksaa ateriakorvausta joka on suuruudeltaan enintään 10 euroa. Ateriakorvauksen saamisen edellytyksenä on, ettei matka oikeuta päivärahaan tai sitä ei muutoin makseta.


title: Päiväraha

text: Työmatkan kestoajasta riippuen päivärahan enimmäismäärät ovat:


title: Päiväraha

text: Esimerkki1: "Työmatkasi Suomessa kestää 27 tuntia. Ensimmäisen täyden matkavuorokauden päiväraha on 42 euroa. Viimeisen täyden matkavurokauden päättymisestä on kulunut 3 tuntia kun työmatka päättyy, joten toinen päiväraha on 19 euroa. Olet oikeutettu saamaan 42+ 19 = 61 euroa."


title: Päiväraha

text: Jos palkansaaja jonakin matkavuorokautena saa ilmaisen tai matkalipun hintaan sisältyneen ruoan, päivärahan enimmäismäärä on puolet 1 momentin mukaisista määristä. Ilmaisella ruoalla tarkoitetaan kokopäivärahan kysymyksessä ollen kahta ja osapäivärahan kysymyksessä ollen yhtä ilmaista ateriaa.


title: Päiväraha

text: Esimerkki 2: "Työmatka kestää 29 tuntia ja ruokailet ilmaiseksi kaksi kertaa ensimmäisen 24 tunnin aikana ja kerran viimeisten 5 tunnin aikana. Päivärahojen kokonaismäärä on tällöin: 42/2+19/2 = 30,5 euroa."


title: Päiväraha

text: Ulkomaille suuntautuvalla työmatkalla maksetaan ulkomaanpäivärahaa, jonka suuruus vaihtelee matkustuspaikkakunnan kalleuden mukaisesti. Näin päivärahat voivat vaihdella jopa saman valtion sisälläkin. Esimerkiksi päiväraha on Venäjällä yleisesti 56 euroa, mutta Moskovassa 71 euroa ja Pietarissakin 65 euroa. Ulkomaanpäivärahat määräytyvät vuosittain julkaistavan taulukon mukaisesti.


title: Päiväraha

text: Myös asevelvollisille maksettava päivittäinen korvaus on nimeltään päiväraha. Varus- ja siviilipalvelusmiehen päiväraha on palvelusajan mukaan (1–165 pv) 5,10 euroa, (166–255 pv) 8,50 euroa tai (256–347 pv) 11,90 euroa.


title: Alaska Airlines

text: Alaska Airlines on yhdysvaltalainen lentoyhtiö. Yhtiö lentää Alaskasta muualle Yhdysvaltoihin, Kanadaan ja Meksikoon.


title: Hullut koirat

text: Hullut koirat on suomalaisen Popeda-yhtyeen kolmas studioalbumi, ja se julkaistiin maaliskuussa 1981. Levystä odotettiin Popedan läpimurtoa, mutta loppujen lopuksi sekä yhtye että levy-yhtiö Poko Rekords olivat albumiin pääosin tyytymättömiä. Levyn kuuluisimpia kappaleita ovat ”Vankilalaulu” ja ”Ellu”.


title: Hullut koirat

text: Yhtyeen kokoonpanoon albumilla kuuluivat Pate Mustajärvi (laulu), Arwo Mikkonen (kitara), Ari Puukka (kitara), Eebo Lehtinen (basso) ja Kai Holm (rummut). Levyn tuotti Eppu Normaalin kitaristi Pantse Syrjä.


title: Hullut koirat

text: Popedan levy-yhtiö Poko Rekords odotti "Hulluista koirista" yhtyeen läpimurtoa, sillä edellinen studioalbumi "Raswaa koneeseen!" oli menestynyt kohtalaisesti ja yhtye veti keikoilleen mukavasti ihmisiä. Uskoa lisäsi se, että niin ikään Pokolle kuulunut Eppu Normaali oli tehnyt läpimurtonsa kolmannella albumillaan.Kontiainen 2004, s. 115.


title: Hullut koirat

text: Äänitykset tehtiin vuodenvaihteessa 1980–1981. Tuottajana työskenteli Eppu Normaalin kitaristi Mikko ”Pantse” Syrjä. Tieto uuden levyn työstämisestä tuli Popedalle yllättäen, eikä valmiita kappaleita juurikaan ollut, ja valmiitkin kappaleet olivat peräisin 1970-luvun puolivälistä. Uudet laulut tehtiin vasta studiossa, missä aikaa kului juhlimiseen ja juomiseen.Kontiainen 2004, s. 116. Miksaukseen käytettiin aikaa vain yksi päivä.Kontiainen 2009: s. 72. Kitaristi Ari Puukka on todennut, että pidempi studioaika olisi parantanut levyn laatua.Kontiainen 2009: s. 69.


title: Hullut koirat

text: Kitaristi Arwo Mikkosen ehdotus albumin nimeksi oli "Älämölöö", jossa levyn nimi olisi kirjoitettu viistosti punaisella maalilla vasemmasta alakulmasta oikeaan yläkulmaan. Levy nimettiin kuitenkin "Hulluiksi koiriksi".


title: Hullut koirat

text: Albumin äänimaailma on Popedan mittapuussa erikoinen, sillä siitä puuttuu yhtyeelle tyypillinen raju, ”jyräävä” soundi. Äänessä on paljon diskanttia, ja laulu on huomattavan taka-alalla. Näihin ongelmiin on pidetty mahdollisenä syynä sitä, että äänityspaikkana toiminut MSL-studio oli juuri muuttanut Ylöjärveltä Lempäälään, eikä ollut vielä täysin valmis. Teoriaa tukee se, että Eppu Normaalin saman vuoden julkaisu "Cocktail Bar" kärsi samanlaisista ongelmista. Studion omistaja Mika Sundqvistin mukaan studion uudet efektilaitteet aiheuttivat sen, että äänimaailmasta katosi tietty raakuus.


title: Hullut koirat

text: ”Vankilalaulu” muuttui studiossa jonkin verran. Pate Mustajärvi lauloi kappaleen tuottaja Pantse Syrjälle, joka teki siihen sen pohjalta soinnut. Syrjälle selvisi myöhemmin, että kappaleen kirjoittaja, yhtyeestä jo lähtenyt Ilpo Ainiala, oli tehnyt alun perin aivan erilaisen soinnutuksen.Kontiainen 2009: s. 71.


title: Hullut koirat

text: Poko Rekordsin Epe Helenius oli varannut levyn mainostamiseen suuren summan rahaa, mutta kuullessaan valmiin albumin hän tuli toisiin ajatuksiin. "Hullut koirat" ei vastannut odotuksia, ja hän perui suunnitelmat levyn suuresta markkinoinnista. Hän pelkäsi, että huonon albumin suuri mainostaminen tuhoaisi Popedan. Yhtye ei olisi enää uskottava, jos huonon levyn markkinointiin sijoitettaisiin 100 000 markkaa.


title: Hullut koirat

text: "Hullut koirat" ilmestyi 2. maaliskuuta 1981 ja oli parhaimmillaan listan sijalla 9. Vaikka se menestyi listalla edellisalbumia paremmin, Epe Heleniuksen mukaan myynnillisesti yhtyeen uraan ajoittui nyt tasankovaihe. Levyn kappaleista ”Ellu” muodostui pieneksi radiohitiksi ja ”Vankilalaulu” pysyi pitkään Popedan keikkaohjelmistossa. Albumi ei ole myynyt kultalevyyn oikeuttavaa määrää. Popedasta kertovan "Ilikeesti kiitää" -kirjan vuoden 2009 painos ilmoittaa albumin myyntiluvuksi 19 540 kappaletta.


title: Hullut koirat

text: Levyltä ei tehty singlejulkaisuja.


title: Hullut koirat

text: Albumi ilmestyi alkujaan vinyylilevynä ja C-kasettina. Ensimmäinen CD-versio ilmestyi 25. tammikuuta 1993.


title: Hullut koirat

text: Soundi-lehden kriitikko J.V. Sappinen antoi albumista hyvää palautetta huhtikuun 1981 numerossa. Hänen mielestään albumilla oli ”juuri sellaista helvetillistä menoa, ilkeitä riffejä, tulista kitaranvingutusta ja synkän häiriintyneitä sanoituksia kuten pitääkin”. Sappisen mukaan "Hullut koirat" sisälsi ”parhaimmillaan jo aika kovaa meininkiä”. Aivan täysosumana hän ei albumia kuitenkaan pitänyt, sillä ”kestävää materiaalia ei tunnu riittäneen ihan loppuun saakka”.


title: Hullut koirat

text: Kansan Lehden nimimerkki Jussi totesi alkuaikoina punk-yhtyeen maineessa olleen Popedan siirtyneen yhä enemmän raskaampiin soundeihin. Jussi kehui ”Taivaanrannan maalari” -kappaleen ydinsodan pelosta kertovaa sanoitusta. Hänen mielestään se oli osoitus siitä, että ”kyllä näillä jurteilla on myös sanottavaa”. Jussi kuitenkin myös arvosteli tuottaja Pantse Syrjää albumin häiritsevistä, suttuisista soundeista.


title: Hullut koirat

text: Juho Juntunen kirjoitti Suosikissa, että "Hulluilla koirilla" on monia mainioita kappaleita, joissa on ”aimo annos synkkyyttä ja kiihkeää raivoamista”. Vastapuolena mukana on kuitenkin tyypillisiä täyteraitoja, jotka eivät toimi ja sanat menettävät kärkensä.


title: Hullut koirat

text: Popedan silloiset jäsenet ovat muistelleet albumia pääasiassa kriittiseen sävyyn. Basisti Eebo Lehtinen on kertonut, että levy ei tyydytä häntä yhtään, koska tuotanto oli hyvistä kappaleista huolimatta huonoa. Rumpali Kai Holmin mukaan "Hullut koirat" meni pieleen, koska siitä tuli musiikillisesti ”ehkä liian modernia ja erilaista Popedaa”. Holmin mielestä albumi kuulostaa kuitenkin kohtalaiselta, kun sitä soittaa lujalla äänenvoimakkuudella. Sen sijaan kitaristi Ari Puukka on kertonut olevansa albumiin ja erityisesti sen kitarasoundiin tyytyväinen. Puukan mukaan "Hullut koirat" toimii sitä paremmin mitä lujempaa sitä kuuntelee.


title: Hullut koirat

text: MuusikotMuut


title: Illyrialaiset

text: Illyrialaiset ovat muinainen kansa, joka asui Länsi-Balkanilla, Illyriassa. He puhuivat illyyrin kieltä.


title: Illyrialaiset

text: Kreikkalaiset kutsuivat illyrialaisiksi ihmisiä jotka asuivat Makedonian ja Traakian takana, Tonavan alapuolella.


title: Illyrialaiset

text: Illyrialaiset muodostivat useita kuningaskuntia Keski-Balkanilla. Ensimmäinen tunnettu illyrialainen kuningas oli Bardyllis. Illyrialaiset kuningaskunnat olivat usein sodassa Makedoniaa vastaan, ja illyrialaiset merirosvot olivat tunnettu uhka lähialueiden kansoille.


title: Illyrialaiset

text: Kun Rooma oli valloittanut Illyrian, suurin osa illyrialaisista roomalaistui. Latina ja latinalainen kulttuuri juurtui alueelle. Illyrialaisesta kaupungista Sirmiumista tuli yksi Rooman imperiumin hallintokaupungeista ja useat keisarit olivat syntyperältään illyrialaisia.


title: Illyrialaiset

text:
Illyrialaisten kohtalo ei ole täysin selvää. Jotkut uskovat, että illyrialaiset kuolivat sukupuuttoon, kun taas jotkut ylläpitävät teoriaa, että albania on illyyrin sukukieli, ja näin albaanit olisivat sukua muinaiselle kansalle.
Nimeä "illyrialaiset" käytti Habsburgien monarkia määritellessään eteläslaaveja (serbejä, kroaatteja, sloveeneja jne), koska ajateltiin, että he olivat slaavilaistuneiden illyrialaisten jälkeläisiä. Kun Napoleon valtasi osan eteläslaavien maista 1800-luvun alussa, nämä alueet nimettiin Illyrian provinsseiksi.


title: Illyrialaiset

text: Myös albanialaiseen nationalismiin on usein liittynyt ajatus, jonka mukaan albaanit ovat muinaisten illyyrien jälkeläisiä. Tällöin on haluttu korostaa albaanien eroa slaaveihin nähden.


title: National Transportation Safety Board

text: National Transportation Safety Board (NTSB) on Yhdysvaltain hallinnon itsenäinen organisaatio, jonka tehtävänä on tutkia lento-, tie- ja rautatieliikenteessä sekä putkistokuljetuksissa tapahtuvat onnettomuudet ja vakavat vaaratilanteet. Suomessa vastaavia tehtäviä hoitaa Onnettomuustutkintakeskus.


title: National Transportation Safety Board

text: NTSB on perustettu vuonna 1967, jolloin se korvasi Civil Aeronautics Boardin tutkintahaaran. Alun perin NTSB oli osa Yhdysvaltain liikenneministeriötä, mutta se erotettiin itsenäiseksi yksiköksi vuonna 1975.


title: National Transportation Safety Board

text: NTSB tutkii kongressin pyynnöstä kaikki lentoliikenneonnettomuudet ja vaaratilanteet, sekä merkittävät onnettomuudet muissa kuljetusmuodoissa. Organisaation tehtäviin kuuluvat myös vaarallisten aineiden kuljetuksissa tapahtuneiden onnettomuuksien tutkiminen.


title: National Transportation Safety Board

text: NTSB:n puheenjohtajana toimii Mark Rosenker, joka on toiminut varapuheenjohtajana vuodesta 2003, puheenjohtajan sijaisena maaliskuusta 2005 ja puheenjohtajana syyskuusta 2006 lähtien. Varapuheenjohtajana toimii Robert Sumwalt. NTSB:n kotipaikka on Washington, D.C.


title: Mustat enkelit (albumi)

text: Mustat Enkelit on suomalaisen Popeda-yhtyeen neljäs studioalbumi, ja ensimmäinen uuden kitaristin, Costello Hautamäen kanssa. Albumin tunnetuimmat kappaleet ovat "Yö" ja "Kuulat sekaisin". "Mustat enkelit"-levyllä Popedan musiikki lähti uudesta aallosta rankempaan rockiin, joka oli merkittävä muutos yhtyeen historiassa. "Yö"-kappale on jäänyt yhtyeen konserttien settilistoihin, mutta sitä soitetaan konserteissa vain harvoin.


title: Valkeakosken rautatieasema

text: Valkeakosken rautatieasema sijaitsee 18 kilometrin päässä Toijalan risteysasemalta. Valkeakosken rata valmistui 1938. Vuonna 1956 henkilöliikenne asemalle loppui ja korvattiin linja-autoilla. Nykyään asema on ainoastaan tavaraliikenteen käytössä. Tätä nykyä Toijala on Valkeakoskelta lähin henkilöliikenteen asema.


title: Score

text: Score on Dream Theaterin livealbumi, joka julkaistiin 29. elokuuta 2006. Se äänitettiin Radio City Music Hallissa, New Yorkissa 1. huhtikuuta 2006. Konsertti oli yhtyeen 20-vuotisjuhlakiertueen viimeinen, ja se julkaistiin myös DVD-formaatissa. Keikka koostuu kahdesta setistä, joista jälkimmäisellä kuullaan myös sinfoniaorkesteria. Konsertissa käydään läpi koko Dream Theaterin historia Majesty-demoista Octavariumiin. DVD:n toisen osan aikana yhtye soitti 30-henkisen The Octavarium Orchestran kanssa, jota johti Jamshied Sharifi.


title: Score

text:
Albumi CD-painos debytoi Suomen virallisen listan sijalla 36.
DVD-painos julkaistiin niin ikään 29. elokuuta 2006. Se debytoi Suomessa virallisen albumilistan ensimmäisellä sijalla, ja pysyi listalla yhteensä kuusi viikkoa.


title: Score

text: Kappaleissa 9–14 on mukana The Octavarium Orchestra.


title: Pekka Järvelä

text: Pekka Järvelä (s. 9. helmikuuta 1962 Tampere) on suomalainen entinen jääkiekkoilija. Hänen pelipaikkansa oli keskushyökkääjä.


title: Pekka Järvelä

text: Järvelä on valittu Suomen Jääkiekkoleijonaksi numerolla 175.


title: Pekka Järvelä

text: Järvelä edusti SM-liigassa Ilvestä (1979–1980 ja 1988–1989), Jokereita (1982–1983 ja 1990–1992), Kärppiä (1983–1985), JyP HT:tä (1985–1988) ja KalPaa (1993–1994). I-divisioonassa Järvelä pelasi KooVeessa ja FoPS:ssa. Pekka Järvelä voitti urallaan yhden Suomen mestaruuden, yhden hopean ja kolme pronssia. SM-Liigan All Starsiin hänet valittiin vuonna 1985 ja hänet palkittiin Kultaisella kypärällä vuonna 1987. Järvelä pelasi Ruotsissa Skellefteåssa kauden 1989–1990.


title: Pekka Järvelä

text: Suomen jääkiekkomaajoukkueessa Järvelä pelasi 59 maaottelua. Hän oli mukana kaksissa MM-kisoissa.


title: Pekka Järvelä

text: Pelaajauran jälkeen Pekka Järvelä toimi vuosina 1994–1999 Hockey Nightin toimittajana ja kommentaattorina.


title: Sjunik'

text: Sjunik' () on yksi Armenian maakunnista ("marz"). Maakunta sijaitsee Armenian kaakkoisosassa. Luoteessa naapurina on Vajots' Dzorin maakunta, idässä Azerbaidžan, lännessä Azerbaidžanille kuuluva Nahitševanin autonominen tasavalta ja etelässä Iran. Pinta-alaltaan maakunta on 4 506 neliökilometriä ja asukkaita alueella on 134 061 (2001). Asukkaista miehiä oli 65 018 ja naisia 69 043. Sjunik'in pääkaupunki on Kapan.


title: Sjunik'

text: Sjunik'in maakunta muodostuu 109 yhteisöstä ("hamaynkner"), joista seitsemän on kaupunkeja ja ne on alla olevassa luettelossa lihavoituina. Loput 102 yhteisöä ovat maalaiskuntia.


title: Billy Burch

text: William Burch (20. marraskuuta 1900, Yonkers, New York – 30. joulukuuta 1950) oli yhdysvaltalainen jääkiekkoilija. Hyökkääjänä pelanneen Burchin seuroja olivat National Hockey Leaguen Hamilton Tigers, New York Americans, Chicago Blackhawks ja Boston Bruins. Hänet valittiin kerran NHL:n parhaaksi pelaajaksi.


title: Billy Burch

text: Burch voitti sekä Hart Trophyn että Lady Byng Memorial Trophyn toisena liigan historiassa, molemmat Frank Nighborin jälkeen. Burch oli viimeinen aktiivipelaaja, joka oli edustanut Hamilton Tigersiä.


title: Evelyn King

text: Evelyn ”Champagne” King (s. 1. heinäkuuta 1960, Bronx, New York) on yhdysvaltalainen disko- ja R&B-laulaja. Kingin kuuluisia discohittejä ovat muun muassa ”Shame”, ”I’m in Love”, ”I Don’t Know If It’s Right” ja ”Love Come Down”.


title: Puolivalmiste

text: Puolivalmiste on osittain valmis tuote, jonka valmistaja on myynyt kuluttajalle tai muulle yritykselle lopullista viimeistelyä varten. Puolivalmiste voi olla lähes mikä vain, esimerkiksi ruoka, talopaketti tai vene.


title: Puolivalmiste

text: Nykyaikainen elintarviketeollisuus tuottaa runsaasti erilaisia puolivalmisteita, jotka ovat avuksi silloin, kun käytettävissä oleva aika tai välineet eivät mahdollista aterian valmistamista alusta asti. Taloteollisuus taas pystyy valmistamaan talon elementeiksi, jotka liitetään yhteen ja viimeistellään rakennuspaikalla. Venetehtaat voivat toimittaa veneen rungon ja ostaja sisustaa ja varustelee sen itse.


title: Swinelords

text: Swinelords on metalliyhtye Twilightningin vuonna 2007 ilmestynyt kolmas ja viimeiseksi jäänyt albumi. Se on yhtyeen ensimmäinen julkaisu ilman kosketinsoittaja Mikko Naukkarista, joka erosi yhtyeestä vuonna 2006. Levy on kitaravetoisempi ja tyyliltään enemmän hard rock -vaikutteinen kuin edeltäjänsä "Plague-House Puppet Show". Albumi sijoittui Suomen albumilistalla parhaimmillaan sijalle 39.


title: Swinelords

text: Levyn aloittavasta "Isolation Shell" -kappaleesta on myös kuvattu musiikkivideo. Videon ohjasi ja käsikirjoitti Antti Hyyrynen.


title: Katie Cassidy

text: Katherine Evelyn Anita ”Katie” Cassidy (s. 25. marraskuuta 1986 Los Angeles, Kalifornia) on yhdysvaltalainen näyttelijä. Hänet tunnetaan parhaiten roolistaan Laurel Lancena supersankarisarjassa "Arrow". Sen lisäksi hän on näytellyt muun muassa televisiosarjoissa "Supernatural", "Harper’s Island", "Melrose Place" ja "Gossip Girl". Cassidy on myös esiintynyt elokuvissa, kuten "Kun tuntematon soittaa" (2006), "Black Christmas" (2006), "Taken" (2008), "Painajainen Elm Streetillä" (2010) ja "Monte Carlo" (2011).


title: Katie Cassidy

text: Cassidyn vanhemmat ovat 1970-luvun teinitähti David Cassidy ja Sherry Benedon. Näyttelijät Jack Cassidy ja Evelyn Ward olivat hänen isovanhempiaan. Cassidyllä on nuorempi velipuoli Beau (s. 1991) isänsä kolmannesta avioliitosta. Katie Cassidy kuului nuorena cheerleader-kilparyhmään nimeltä California Flyers. Hän varttui Kalifornian Bell Canyonissa ja kävi Calabasas High Schoolia.


title: Katie Cassidy

text: Cassidy esiintyi uransa alussa vierailevissa rooleissa eri tv-sarjoissa, kuten "The Division", "Listen Up!" ja "Seitsemäs taivas". Hän tuli tunnetummaksi kauhuelokuvan "Kun tuntematon soittaa" pääroolin myötä. Cassidy jatkoi uraansa kauhuelokuvissa ja on sen myötä saanut nykyaikaisen ”scream queenin” tittelin. Hän näytteli erityisesti vanhojen kauhuklassikoiden uusintaversioissa, kuten "Black Christmas" ja "Painajainen Elm Streetillä". Jälkimmäisen roolista hän oli Teen Choice -ehdokkaana.


title: Katie Cassidy

text: Cassidy esiintyi "Supernaturalin" kuudessa jaksossa vuosina 2007–08. Vuonna 2009 hän sai pääroolin televisiosarjan "Melrose Place" uusintaversiosta. Cassidyn roolisuoritus sai kehuja, mutta itse sarja jäi lyhytikäiseksi. Seuraavaksi Cassidy näytteli seikkailukomediassa "Monte Carlo" ja sai sivuroolin "Gossip Girl" -sarjasta. Hän näytteli sarjan 12:ssa jaksossa Juliet Sharpia. Vuodesta 2012 lähtien Cassidy näytteli kenties tunnetuinta rooliaan Laurel Lancena CW-kanavan sarjassa "Arrow". Hän oli mukana sarjassa neljä tuotantokautta kunnes lähti sarjasta vakituisena näyttelijänä vuonna 2016.


title: Katie Cassidy

text: Cassidy levytti cover-version kappaleesta "I Think I Love You" vuonna 2002, ollessaan vasta 15-vuotias. Kappale oli alun perin hänen isänsä perustaman televisioyhtyeen luoma hitti.


title: White Zombie

text: White Zombie oli yhdysvaltalainen groove metalia ja myöhemmin industrial metalia soittanut yhtye. Sen tunnettuja kappaleita ovat muun muassa ”Thunder Kiss ’65”, "More Human Than Human", ”Black Sunshine”, ”I’m Your Boogieman” ja ”Super-Charger Heaven”.


title: White Zombie

text: Yhtyeen perusti vuonna 1985 Rob Zombie (oik. Robert Cummings) silloisen tyttöystävänsä Sean Yseultin (oik. Shauna Reynolds) kanssa New Yorkissa. He tutustuivat toisiinsa suunnittelemalla aikakauslehtien kansia. Vuonna 1985 White Zombien ensimmäinen kokoonpano oli valmis. Alkuperäisen kokoonpanon muodostivat laulaja Rob Straker (alkoi käyttää nimeä Rob Zombie vasta kolmannella albumilla), kitaristi Tom Guay, rumpali Ivan de Prume ja basisti Sean Yseult.


title: White Zombie

text: Aluksi yhtye soitti noise rockia, ja yksi sen suurimmista innoittajistaan oli tuolloin newyorkilainen noise rock -yhtye Sonic Youth, jonka kanssa se usein myös soitti yhdessä. Yhtyeen ensimmäiset tyylilliset muutokset ilmenivät "Make Them Die Slowly" -albumilla, jonka kappaleet olivat enemmän heavy metal- ja punk-painotteista musiikkia. Samaan aikaan levy-yhtiö Geffen oli valmis tekemään sopimuksen White Zombien kanssa. Yhtye nousi valtavirtaan albumilla "", jota on myyty yli kaksi miljoonaa kappaletta pelkästään Yhdysvalloissa. Myyntiä auttoivat MTV ja "Beavis ja Butt-head" -televisiosarja, jossa White Zombien musiikkivideo ”Thunder Kiss ’65” näytettiin moneen kertaan.


title: White Zombie

text: Vuonna 1995 White Zombie julkaisi viimeisen pitkäsoittonsa, "", joka on eniten myynyt yhtyeen studioalbumi: yli kaksi ja puoli miljoonaa kappaletta Yhdysvalloissa. Pitkäsoiton jälkeen julkaistiin remix-albumi, "Supersexy Swingin’ Sounds" vuonna 1996.


title: White Zombie

text: Yhtyeen tyyliin ovat vaikuttaneet voimakkaasti scifi- ja kauhuteemat, joista molemmat perustajajäsenet olivat innostuneita. Yhtyeen perustamisen aikoihin Rob Zombie käytti nimeä Rob Straker. Yhtye on nimetty vuonna 1933 ilmestyneen Bela Lugosin elokuvan "Valkoinen zombi" mukaan.


title: White Zombie

text: Yhtye lopetti toimintansa vuonna 1998 pian Rob Zombien ensimmäisen soololevyn "Hellbilly Deluxen" julkaisun jälkeen. White Zombie levytti viimeisen kappaleensa nimeltään ”Ratfinks, Suicide Tanks and Cannibal Girls” elokuvaan "Beavis and Butt-head Do America" (Rob Zombie teki elokuvaan myös Beavisin hallusinaatiokohtauksen autiomaassa). Pian tämän jälkeen yhtye hajosi.


title: Brittiläinen Kultarannikko

text: Kultarannikko (suom. kirjoitusmuoto myös Kultaranta, ) oli Ison-Britannian ja Irlannin yhdistyneen kuningaskunnan ja myöhemmin Yhdistyneen kuningaskunnan siirtomaa Länsi-Afrikassa Guineanlahden rannikolla vuosina 1821–1957. Se itsenäistyi vuonna 1957 nimellä Ghana. Siirtomaa-aikainen nimi juontaa juurensa siihen, että alueelta huuhdottiin kultaa, jota portugalilaiset kauppiaat kävivät ensimmäisinä eurooppalaisina hankkimassa.


title: Domination

text:
Domination on yhdysvaltalaisen Morbid Angel -yhtyeen neljäs albumi. Se julkaistiin Earache Recordsin kautta vuonna 1995.
Kappaleesta ”Where the Slime Live” tehtiin myös musiikkivideo. Albumilta ei julkaistu singlejä.


title: USS Intrepid (CV-11)

text: USS Intrepid (CV-11) on Yhdysvaltain laivaston entinen Essex-luokan lentotukialus, joka oli palveluskäytössä vuosina 1943–1974. Vuodesta 1982 lähtien laiva on ollut museona New Yorkissa, Manhattanin saaren rannalla.


title: USS Intrepid (CV-11)

text: USS "Intrepid" valmistui 26. huhtikuuta 1943 ja se otettiin aktiivipalvelukseen 16. elokuuta 1943 kapteeninaan Thomas L. Sprague.


title: USS Intrepid (CV-11)

text: Alus liitettiin tammikuussa 1944 kontra-amiraali A. E. Montgomeryn Task Group 58.2:een, jossa se palveli yhdessä tukialusten USS "Essex" ja USS "Cabot", ilmatorjuntaristeilijän sekä yhdeksän hävittäjän kanssa. Aluksella palveli yöhävittäjäosasto, jossa oli kolme F4U-2 Corsairia, joihin oli asennettu AN/APS-6-tutka ja ainoastaan viisi konekivääriä. Laivasto-osasto osallistui 29. tammikuuta 1944 alkaen Marshallinsaarten valloitukseen. Suojatakseen hyökkäystä Eniwetokille osasto määrättiin valtaamaan 17.-18. helmikuuta Truk-saariryhmä, jossa sijaitsi Japanin tukikohta. Alukseen osui 17. helmikuuta lentokoneesta laukaistu torpedo, joka surmasi 11 ja haavoitti 17 miehistön jäsentä. Osuman seurauksena aluksen peräsin vaurioitui niin, että ohjaaminen tapahtui moottoreilla.


title: USS Intrepid (CV-11)

text: Kun amiraali Halsey nimettiin kesäkuussa Yhdysvaltain 3. laivaston komentajaksi niin samalla laivasto-osastot nimettiin uudelleen. USS "Intrepid" liitettiin yhdessä USS "Bunker Hillin", USS "Cabotin" ja USS "Independencen" kanssa Task Group 38.2:een. Tällöin aluksella palveli 50 hävittäjää, 4 yöhävittäjää, 24 tiedustelu/syöksypommittajaa ja 18 torpedokonetta.


title: USS Intrepid (CV-11)

text: TF38 hyökkäsi 6.-8. syyskuuta Palaulle, ja sen jälkeen osasto hyökkäsi 9. syyskuuta Mindanaolle Filippiineillä, jossa tiedustelun mukaan oli ainakin yhdeksän lentotukikohtaa. Tukikohtien konevahvuus oli pienempi kuin odotettiin, ja yllätyksen turvin monet japanilaisten koneista tuhottiin maahan. Taistelupurjehdus jatkui Leytelle, Samarille, Cebulle, Negrosille, Panaylle ja Boholiin, joissa tuhottiin japanilaisten lentotukikohdat. Matkaa jatkettiin menestyksen seurauksena edelleen Luzonille. Osasto oli 21. syyskuuta noin 70 merimailin päässä Luzonista.


title: USS Intrepid (CV-11)

text: Alukseen osui 28. lokakuuta kamikaze, joka osui 20 millimetrin ilmatorjuntatykin asemaan surmaten kymmenen miehistön jäsentä ja haavoittaen kuutta. Alus oli toimintakyvytön ainoastaan hetken aikaa. Maihinnousujoukot joutuivat 25. marraskuuta raskaan ilmahyökkäyksen kohteeksi, ja kaksi kamikazelentäjää osui alukseen. Se ei kuitenkaan menettänyt liikkumiskykyään, ja alle kahdessa tunnissa törmäysten aiheuttamat liekit oli sammutettu. Osuman seurauksena aluksen lento- ja hangaarikannet olivat tuhoutuneet, 69 miehistön jäsentä saanut surmansa ja 85 haavoittunut.


title: USS Intrepid (CV-11)

text: Korjausten jälkeen USS "Intrepid" otti osaa sotatoimiin maalis–huhtikuussa 1945 Okinawan saaren ja Japanin edustalla. Alukseen osui 18. maaliskuuta lähelle osuneen pommin sirpaleita, jotka tuhosivat kaksi kannella ollutta lentokonetta, aiheuttivat tulipalon hangaarikannella, surmasivat kaksi miehistön jäsentä ja haavoittivat 43:a. Myöhemmin samana päivänä alukseen osui lähellä olleen aluksen 5 tuuman kranaatti, joka surmasi yhden miehistön jäsenen. 16. huhtikuuta alukseen osui kamikaze-lentokone, joka läpäisi kannen ja sytytti massiivisen tulipalon; kymmenen miehistön jäsentä sai surmansa ja 87 haavoittui. Osuman seurauksena alus oli telakalla toukokuusta heinäkuuhun.


title: USS Intrepid (CV-11)

text: Palattuaan palvelukseen USS "Intrepid" iski 6. elokuuta Waken saarelle.


title: USS Intrepid (CV-11)

text: Japanin antautumisen jälkeen USS "Intrepid", USS "Antietam" ja USS "Cabot" sekä suojaavat hävittäjät muodostivat 3. laivaston alaisuudessa Task Force 72:n. Osasto purjehti Keltaiselle merelle, ja se suojasi syyskuun alusta lokakuun puoleenväliin Yhdysvaltain joukkojen maihinnousua Kiinaan ja Koreaan.


title: USS Intrepid (CV-11)

text: USS "Intrepid" siirrettiin vuonna 1947 reserviin, kunnes se poistettiin helmikuussa 1952 aktiivipalveluksesta ja siirrettiin Norfolkin laivastotukikohtaan modernisoitavaksi (SCB-27C), jonka jälkeen se luokiteltiin CVA:ksi. Modernisoinnin aikana alukselle asennettiin maalinosoitustutka SPS-6, korkeuden määritystutka SPS-8 sekä lähestymisjärjestelmä CCA. Tutkajärjestelmät vaativat maston korotuksen. Lisäksi alukselle asennettiin suurempien lentokoneiden vaatimat hissit sekä katapultit. Modernisoinnin jälkeen heinäkuussa 1954 alus palasi reserviin. Lokakuussa siitä tuli Yhdysvaltain ensimmäinen lentotukialus, jossa oli höyrykäyttöinen katapultti lentokoneiden lähettämistä varten, ja se palasi aktiivipalvelukseen Atlantin laivastoon.


title: USS Intrepid (CV-11)

text: USS "Intrepid" joutui syyskuussa 1956 seitsemäksi kuukaudeksi modernisoitavaksi (SCB-125), jonka aikana alukseen rakennettiin kulmittain sijoitettu laskeutumisalue, joka mahdollistaa turvallisemman operoinnin sekä yhtäaikaiset nousu- ja laskeutumisoperaatiot.


title: USS Intrepid (CV-11)

text: USS "Intrepidin" luokitus muuttui 31. maaliskuuta 1962 lentotukialuksesta sukellusveneentorjunta-alukseksi (CVS-11), jolloin sen laivueen kokoonpanoon liitettiin Grumman S-2F Tracker, AD-5W -lentokoneet ja HSS-2-helikopterit. Alus telakoitiin maaliskuussa 1962 huoltoa ja käyttötarkoituksen muutosta varten.


title: USS Intrepid (CV-11)

text: Alus valittiin harjoitusten jälkeen NASAn Mercury-projektin neljännen lennon pelastusjoukkueen pääalukseksi, ja 24. toukokuuta 1962 astronautti Scott Carpenter pelastettiin merestä alukselta lähetettyyn helikopteriin yli 400 kilometrin päästä aluksesta.


title: USS Intrepid (CV-11)

text: Toiminta NASAn tukialuksena jatkui myöhemminkin erittäin tärkeänä osana NASAn ensimmäistä miehitettyä Gemini-lentoa, Gemini 3:a. 23. maaliskuuta 1965 astronautit John Young ja Virgil Grissom noudettiin helikoptereilla alukseen noin 80 kilometrin päästä heidän tehtyään historian ensimmäisen hallitun maan ilmakehään palaamisen. Astronautit sekä heidän kapselinsa "Molly Brown" kuljetettiin Cape Kennedyyn, minkä jälkeen alus siirtyi huhtikuussa Brooklyniin New Yorkissa, jossa se oli Brooklynin laivastotelakan viimeinen muutostyö (FRAM II) ennen yli 150 vuotta palvelleen telakan sulkemista.


title: USS Intrepid (CV-11)

text: USS "Intrepid" palasi lokakuussa palvelukseen lähinnä Atlantille, kunnes alus poistettiin 15. maaliskuuta 1974 viimeisen kerran aktiivipalveluksesta ja määrättiin romutettavaksi. Venäläissyntyisen hyväntekeväisyyden harrastajan Zachary Fischerin ja Intrepid-museosäätiön johtama kampanja pelasti kuitenkin aluksen, ja se avattiin maaliskuussa 1982 museona nimeltä Intrepid Sea-Air-Space Museum.


title: USS Intrepid (CV-11)

text: Neljä vuotta museon avaamisen jälkeen, vuonna 1986, museo nimitettiin kansalliseksi historialliseksi nähtävyydeksi. Aluksella järjestetään myös useita erilaisia tapahtumia, ja se toimii tarvittaessa myös kaupungin ja osavaltion viranomaisten kriisikeskuksena. Syyskuun 11. päivän iskujen jälkeen vuonna 2001 FBI:n komentokeskus sijaitsi melko lähellä New Yorkin World Trade Centeriä sijaitsevalla "Intrepidillä".


title: USS Intrepid (CV-11)

text: Museo on kerännyt useiden viime vuosien aikana uudistus- ja restaurointirahastoa, ja projektin alkamisesta ilmoitettiin kesäkuussa 2006. Aluksen kunnostuksen valmistelu aloitettiin, ja museo suljettiin yleisöltä 1. lokakuuta. Alus piti hinata Bayonneen New Jerseyhin 6. marraskuuta, mutta hinaajien yhteenlaskettu 30 000 hevosvoiman teho ei päihittänyt 24 vuoden aikana aluksen ympärille kerääntynyttä liejua, ja siirtoa jouduttiin siirtämään myöhemmäksi.


title: USS Intrepid (CV-11)

text: Yhdysvaltain laivasto ilmoitti 11. marraskuuta sijoittavansa 3 miljoonaa dollaria USS "Intrepidin" sijaintipaikan ruoppaukseen. Ruoppausprojekti kesti kolme viikkoa, ja työllisti sitä johtaneiden laivaston sukeltajien lisäksi asiantuntijoita muun muassa Yhdysvaltain rannikkovartiostosta sekä useita yksityisiä alihankkijoita.


title: USS Intrepid (CV-11)

text: Ruoppauksen seurauksena aluksen ja sen neljän valtavan potkurin ympäriltä poistettiin lähes 30 000 kuutiometriä mutaa, ja lähes kuukausi ensimmäisen yrityksen jälkeen USS "Intrepid" irtosi laituristaan ja hinattiin 5. joulukuuta Bayonneen. Aluksen ollessa korjattavana myös sen sijaintipaikka, Laituri 86, kunnostettiin. Alus palasi alkuperäiselle paikalleen Laituri 86:een vuonna 2008.


title: Kuningastrappi

text: Kuningastrappi, aikaisemmalta nimeltään koritrappi ("Ardeotis kori") on suurikokoinen kurkilintu, joka elää Afrikan savanneilla. Se voi painaa jopa 22 kiloa ja onkin lähisukulaisensa isotrapin ohella painavin lentokykyinen eläin.


title: Kuningastrappi

text: Kuningastrappi on pääväriltään ruskeanharmaa, ja sen jalat ovat keltaiset. Päälaella ja siivissä on mustaa, ja siipisulat ovat tummemmat kuin kaula ja rinta.


title: Kuningastrappi

text: Kuningastrappi viihtyy avoimilla ruohotasangoilla.


title: Paul Gallagher

text: Paul Gallagher (s. 9. elokuuta 1984 Glasgow, Skotlanti) on skotlantilainen jalkapalloilija, joka edustaa Englannin Valioliigassa pelaavaa Blackburn Roversia. Hän on pelipaikaltaan hyökkääjä.


title: Paul Gallagher

text: Debyyttinsä Blackburnissa Gallagher teki tultuaan vaihdosta kentälle ottelussa Arsenalia vastaan 15. maaliskuuta 2003. Kaudella 2003-2004 skotti teki ensimmäisen liigamaalinsa 4-0 voitto-ottelussa Birminghamia vastaan. Helmikuussa 2004 Gallagher teki myös maajoukkue debyyttinsä 4-0 tappio-ottelussa Walesia vastaan.


title: Paul Gallagher

text: Gallagher vietti suurimman osan kaudesta 2005/06 lainasopimuksella Stoke Cityssä. Stokessa Gallagher pelasi enimmäkseen laiturina, joka ei ollut hänen lempipaikkojaan. 37:ssä pelaamassaan lainaottelussa Gallagher teki 11 maalia. Huhtikuussa 2006 hän palasi Blackburniin.


title: Juhana E. Idänpään-Heikkilä

text: Juhana Eljas Idänpään-Heikkilä (1. heinäkuuta 1937 Pihtipudas – 10. lokakuuta 2015 Helsinki) oli suomalainen lääkäri ja lääketieteen professori. Hän toimi urallaan muun muassa lääkintöhallituksen farmakologian ylilääkärinä sekä Maailman terveysjärjestön WHO:n lääkehallinnon ja lääkeohjelmien johtajana.


title: Juhana E. Idänpään-Heikkilä

text: Idänpään-Heikkilä kirjoitti ylioppilaaksi 1958, suoritti lääketieteen kandidaatin tutkinnon 1961, lääketieteen lisensiaatin tutkinnon 1966 ja väitteli lääketieteen ja kirurgian tohtoriksi Helsingin yliopistossa 1968. Hän toimi Helsingin yliopiston farmakologian laitoksen assistenttina ja apulaisopettajana 1963–1966 ja saman laitoksen dosenttina 1973–2002. Idänpään-Heikkilä oli Texasin yliopiston vieraileva professori 1968–1969, Oulun yliopiston farmakologian virkaa tekevä apulaisprofessori 1970–1971 ja lääkintöhallituksen farmakologian ylilääkäri 1971–1990. Vierailevana tutkijana Yhdysvaltojen Food and Drug Demonstrativenesses (FDA) hän toimi vuosina 1982–1983 ja vanhempana neuvonantajana lääkekysymyksissä hän toimi YK:n Wienin päämajassa vuosina 1988–1989. Hän toimi WHO:n lääkehallinnon varajohtajana Sveitsissä 1990–1995 ja johtajana 1995–1999 sekä oli pääsihteeri Lääketieteellisten tiedejärjestöjen kansainvälisessä neuvostossa (CIOMS) vuodesta 2000.


title: Juhana E. Idänpään-Heikkilä

text: Idänpään-Heikkilän puoliso vuosina 1963–1975 oli Pirkko Idänpään-Heikkilä (nyk. Pirkko Turpeinen-Saari). Vuodesta 1977 hänen puolisonsa oli lääketieteen tohtori Ulla Marja Idänpään-Heikkilä, ent. Lehmola, o.s. Möttölä (1940–2016).


title: Juhana E. Idänpään-Heikkilä

text: Idänpään-Heikkilä kuoli Helsingissä vaikeaan sairauteen 78-vuotiaana syksyllä 2015.


title: Rock and Roll All Night Long

text: Rock and Roll All Night Long on suomalaisen Hurriganes-yhtyeen elokuussa 1973 julkaistu esikoisalbumi, joka sisältää sekä live- että studiomateriaalia. Levyn raidat 1–4 äänitti Måns Groundstroem yhtyeen esiintyessä Klaukkalassa ja Kotkassa, ja raidat 6–11 Jukka Teittinen Finnlevyn studiossa kesällä 1973. Viides kappale ”Sweet Sue” äänitettiin osittain livenä ja osittain studiossa. Levy-yhtiö Love Recordsin tavoitteena oli tallentaa yhtyeen keikoilla vallinnut tunnelma levylle.


title: Rock and Roll All Night Long

text: Kesän esiintymisissä äänitettiin myös kappaleet ”Hey Mr. Fancy” ja ”Hear Me Calling”. Ne jäivät pois albumilta, mutta ne julkaistiin myöhemmin samana vuonna kokoelmalla "Rock & Roll Juhlaa 3" ja vuonna 1997 kokoelmalla "25 Golden Greats".


title: Rock and Roll All Night Long

text: Albumista myönnettiin Hurriganesin ja samalla levy-yhtiö Love Recordsin ensimmäinen kultalevy.


title: Rock and Roll All Night Long

text: Vuonna 1971 perustettu Hurriganes oli tehnyt ahkerasti töitä jo kolmatta vuotta ja yhtye oli tanssipaikkojen suosikki. Suosion kasvaessa kuulijat olivat yhä useammin alkaneet kysellä myös levyä.Aaltonen & al: s. 84. Rumpali-laulaja Remu Aaltonen oli todennut yhtyeen julkaisevan levyn, kun joku pyytää sellaisen tekemään.Aaltonen & al: s. 85.